[18/12/2013] ABENDUAREN 21 eta 22ko ASTE BURUKO PARTIDUAK\nAste buru honetan, gabonetako egunetarako dugun geldialdia aurretik azken partiduez gozatzeko aukera izango dugu.\nUrteko azken partida ofiziala jokatzen lehen taldea, cadete taldeko Mecanizados Kamoxekoak izango dira, larunbatean, bigarren faseko lehen partidua jokatuko dute 10:30etan kiroldegian Elgoibarren aurka. Txapelketaren bigarren fase honetan Gipuzkoako txapelketarako bostgarren postuagatik borrokatuko dira, Elgoibar, Consulting Alavés eta Zarautzekin batera. Espero dugu, joan den aste buruan baino zorte hobea izan dezaten.\nIganderako, bi partida izango dira kiroldegian.\n10:30etan lehen urteko Urnieta Bosteko jatetxeako kadete nesken txanda izango da. Egiaren aurka jokatuko dute. Aipagarria benetan, lehen urteko kadeteez osaturiko talde honek lortu duena, beraien kategoriako 21 taldeetatik lehen 12etan sartzea Gipuzkoa mailan.\nJarraian, 12:00etan Senior taldeko Urnieta London Schooleko neskak izango dira, Aloña mendiren aurka neurtuko dira urtea bukatzeko. Partida benetan interesgarria, taulan bi taldeak 8 punturekin berdinduta daudelarik. Ea jarraitzaile ugari elkartzen garen kiroldegian gure neskei animoak emanaz.\nEtxetik kanpo urtea agurtuko duten taldeen artean, jubenil neskak ditugu, Eibarra joango dira astelehenean atzeratu duten partida jokatzera. Ustez, arazorik gabe gaindituko duten froga, bi taldeen arteko 8 puntuen aldea taulan ikusita.\nZailagoa izango dute, Senior mutilek. Urnieta Balerdi Harategia taldea, beren taulako bostgarrena den Gabaz Elgoibarren aurka dira larunbatean 10:30etan. Azken postuan badira ere orain, bi puntuekin etxeratzea espero dugu.\nPartida hauekin esango diogu agur konpetizio ofizialari 2013. urte honetan, baina Urnietako Eskubaloiak, datorren abenduaren 30, astelehena, Gabonetako bostgarren kadete eta infantilen Torneoa ospatuko du. Datozen egunetan honen berri zabalagoa hel araziko dizuegu.\n[17/12/2013] ABENDUAREN 14 eta 15 ASTE BURUAK EMAN DIGUNA\nEmakumezko seniorrak diren Urnieta Londo School taldearen porrotarekin hasi genuen aste burua,ostiralera aurreratua zuten Bidebietan bere mailako taulan lehen postuan den Bera Beraren aurka. Urnietarrek egin zuten joko polita, ez zen markagailuko emaitzarekin bat etorri. Defentsan ondo eta erasoan gogor, UKEko neskek ez zuten utzi Bera Bera markagailuan 45.minuturarte, aurrera joan zedin. Azkenean 26-14 bukatu zen neurketa.\nLarunbata ordez, ezin hobeto hasi zuten infantil neskek Ereintza C-ren aurkako partiduan, aurkarien gainetik zeudela erakutsi zuten zentzu guztietan 26-11 markagailuarekin etxeratuz.\nUrnieta HK10 kadete mutilen taldeak Urola BM taldea menpean hartuz hasi zuten partida, 23-19 garaipenarekin bukatuaz. Txapelketako bigarren fasearen lehen partida zen. Lehen zati berdinduaren ostean, bigarren zatiko defentsa lanak eta kontra eraso gogorrek, markagailuan aurreratzen lagundu zieten gureei. Zazpi puntuz aurreratu baziren ere, epailearen erabaki nahiko eztabaidagarrien ondoren 4 jokalariekin jokatzera behartu gintuzten, baina lasaitasunez jokatu eta bi puntuekin etxeratzea lortu genuen.\nUrnieta HK10 taldeko jubenil neskek, Aluminios Alemán ere menpean hartu zuten 23-20ko markagailuaz. Lehen zati bikaina, defentsa ona eta eraso azkar eta eraginkorrekin, atsedenaldira 9 tantoko aldeaz joatea lortu zuten, itzuleran partidua maldan gora egin bazitzaien ere, jaurkiketetan kale eginaz, garaipenarekin bukatzea lortu zuten.\nArratsaldea ez genuen guztiz borobildu, Senior mutilek ezin izan bait zuten Aloña mendi menpean hartu, eta lehen zatian nahiko berdindua izan zen partidu bat, azken bost minututako zenbait kaleren ondoren, gure aurkariak aurreratu zitezen ekarri zuen. Bigarren zatiaren hasiera kaxkarrarekin ezin izan genuen partidari buelta eman; gaur egun sailkapenaren hirugarren postuan den Oñatiar taldearen aurrean.\nMingarriagoa izan zen, bigarren urteko Urnieta Kamox nesken taldearen porrota arabar lurraldeetan. Talde gogor bati egiten zieten aurre, Consuling Alavés, gure neskak partidu guztian zehar atzetik joan ziren, eta epailearen lan kaxkarrak, emaitza 24-13 izatea lagundu zuen. Hala ere, porrot honen gainetik da, neskek egin duten lehen fase zoragarria.\nUsurbil-UKE taldeko jubenil mutilek ere ez zuten zorte handiegirik izan. Partida hasieran Andoni Zubeldiaren lesioak, ez zuen partida ondo joan zedin lagundu, gure mutilak gogor saiatu baziren ere. Ander Berrotaranen orkatilako lesioaren berritzea, eta zenbait jokalarik jasotako kolpeek, Eibartarrak aurreratzea lagundu zuen, 26-18ko markagailuarekin bukatu zelarik partida.\nAste burua biribiltzeko, igandea bi garaipenekin bukatu genuen.\nInfantil mutilak, Tolosa B menpean hartu ondoren, bere taulako lider izaten jarraitzen dute 25-13ko markagailua lortu ondoren.\nEta Urnieta Bosteko jatetxea taldeko kadete neskek ere,Zumarragan Urolaren aurrean partidea bikaina egin zuten. Bostgarren postua zuten jokoan, eta lehen zati nahiko berdinduaren ondoren, Urnietarrak lasaitu eta lan hobea eginaz 22-10eko markagailuarekin pozik etxeratu ziren.\n[13/12/2013] ABENDUAREN 14 eta 15 ASTE BURUKO PARTIDUAK\nAste buru polita, eskubaloi sailean herriko kiroldegian izango ditugun bost partidekin.\nUrnieta Guria kafetegiako infantilekin hasiko dugu aste burua larunbat goizez 12:00etatik aurrera Ereintza C hartuko dute etxean.\nArrratsaldez berriz, hiru partidu izango ditugu gure jarraitzaileentzat interesgarri; 16:00etan kadete mutilak, Urnieta HK10 Hotela taldekoek, beren txapelketaren bigarren faseari ekingo diote Zumarragako Urola BMren aurka.\nJarraian, 17:30etan jubenil neskek hartuko dute Aluminios Aleman.\nEta arratsaldea biribiltzeko Gizonezko Urnieta Balerdi harategiako senior taldeak 19:00etan Aloña Mendi hartuko du.\nIgandean etxean jokatuko duten bakarrak, infantilak izango dira, hauy 12:00etan izango da Tolosaren aurka. Gureak taulan lehen postuan eta Tolosarrak bostgarrenean daudelarik.\nKanpoan jokatzen duten taldeen aldetik Emakumezko senior Urnieta London School taldeak ostiralean jokatuko dute beraien partiduan Bera Beraren aurka Bidebietako kiroldegian 18:00etan, partida zaila, Donostiarrak bigarren postuan bait dira lehen postuarekin berdinduta. Hala ere, gure neskek sorpresa emango dutenaren zalantzarik ez dugu.\nLarunbatean 16:30etan Gasteizen, bigarren urteko kadete nesken UKE Kamox taldeak azken faserako pasea jokatzen du Consulting Alavésen aurka. Berdinketa bat nahikoa lukete hau lortzeko gure neskek.\nLarunbatean 16:00etan Eibarren jubenil taldeko mutilek, Usurbil-UKE taldeak bere bigarren partidua jokatuko du, azken fasean. Lehen fasean azaldu zuten jokoa berreskuratu eta garaipenarekin egin daitezen espero dugu.\nEta igandez, 10:00etan Zumarragan, lehen urteko Urnieta Bosteko taldea Urolaren aurka arituko da.\n[09/12/2013] ABENDUANREN 6,7 ETA 8KO EMAITZAK\nMECANIZADOS KAMOX KADETE NESKEN TALDEAK, DATORREN ASTEBURUAN JOKATUKO DU AZKEN FASERAKO SARRERA.\nBigarren urtekoak diren kadete nesken Mecanizados Kamox taldeak Ordiziaren aurka 16-11ko emaitzaz Gipuzkoako txapelketako azken faserako sailkatzeko aurrera pauso bat eman die.\nDefentsan oso ongi ibili ondoren lehen zatian, sei tantoen aldearekin joan ziren atsedenaldira 10-4ko markagailuaz, itzuleran Ordiziako taldeak planteaturiko defentsak gure neskei sufriarazi zien, eta honek Ordizia lau goletara gerturatu zuen. Victor Rodriguez eta Iñaki Ibañezek entrenatzen duten taldeko neskek ordea, Ordiziari aurre egin eta ez zien garaipenarekin egiten utzi.\nDatorren astean Gasteiza doaz Consulting Alavésekin beraien indarrak neurtzera, eta hango berdinketa batek finalerako txartela emango lieke.\nBestalde, Usurbil-UKE jubenil taldeak Tolosaren aurka ere partida galdu zuen 24-37 markagailuarekin.\nGure mutilen partido kaskarra Tolosa momentu guztietan beraien gainetik zegoela argi ikusi zena, eta beren mailako talderik gogorrena dela erakutsiaz.Urnietarrek erakutsiriko fisiko ikaragarria ez zen nahikoa izan Tolosari aurrea hartzeko, nor inongo zalantzarik gabe txapelketarekin egiteko gogor lanean ari den.\nOrainarteko sentsazio onak gogoan hartu eta Eibarri aurre egitea tokatzen zaie gure mutilei.\nSenior taldeak Usurbil hartu zuen etxean baina 24-26 markagailuarekin; lehen atzeraturiko partida batean.\nUrnieta Balerdi Harategiak irteera hotza eta makala egin zuen, hasieratik Usurbil aurretik jarri zen 1-6 markagailuaz eta gure mutilek ezin izan zuten aurrea hartu.\nAurkari honen aurrean galtzeak aurrera begira gogor lan egitea dakar.\nGainerantzeko taldeek atsedena izan zuten zubia izan den asteburu honetan.\n[02/12/2013] ASTE BURUKO EMAITZAK\nURNIETA K.E. SENIOR TALDEKO NESKEK HIRUGARREN GARAIPENA JARRAIAN.\nUrnieta London School emakumezko senior taldeak momentu zoragarria bizi du.Hirugarren aldiz jarraian lortu du garaipena, oraingoan Zumaiako Pulporen aurka, 17-11. Xabi de la Motak entrenatzen dituen nesken taldeak joko zoragarria egin zuen. Defentsa hona, eta Irati Goikoetxearen laguntzaz indartu dugun erasoaren laguntzaz, garaipena eta taulako bostgarren postua ekarri dizkie nesken taldeari.\nUrnieta Balerdi Harategiko mutilen senior taldeak ez zuen Eibarrera egindako irteeran zorte bera izan. 32-25ko markagailua lortu zuten, lehen zati berdindua, baina bigarren zatiko lehen 10 minutu makalak eta eibartarren defentsa onak, Eibarko taldea markagailuan aurreratzea ekarri zuen.\nAste burua, infantilen taldeak Urnieta Guria kafetegiak Errenterian Ereintza B taldearen aurka garaipenez hasi zuen. Jokaezina zegoen Beraungo frontoian, defentsa ona eta kontraerasok bi tantoekin egitea ekarri zien.\nBestalde, Urnieta Kamox kadete neskek berdinketa lortu zuten Legazpian. Partida osoan zehar aurretik izan baziren ere, azken minutuetan Legazpiarrak markagailuan gerturatzea ekarri zuten,eta denboraz kanpoko tanto batek berdinketa. Beren taulan hirugarren postuan dira, eta datozen bi partiduetan puntuatu beharra dute urrengo fasera pasatzeko.\nUrnieta HK10 Hotelako kadeteek Egiaren aurrean 26-29 galdu zuten. Defentsan eginiko kaleren batek eta punteria faltak, bigarren garaipena ezin lortua ekarri zien azken momenturaino gogor saiatu baziren ere.\nUsurbil-Uke taldeak 27-25 galdu bazuen ere Ordizian, Gipuzkoako Txapelketako hurrengo faserako klasifikatzea lortu zuen. Jende falta eta Ander Berrotaranene lesioak, arbitroaren zalantzazko erabakiekin batera, lehen fasea garaipen batekin bukatzea eragotzi zien gure mutilei. Orain lehen bait lehen osatu eta hurrengo faserako prestaketari ekitea tokatzen da.\nUrnieta Guria Kafetegiako infaltilak, Ordiziaren aurka 8-30 irabai ondoren bere sailkapen taulako buru izaten jarraitzen dute. Momentu ezin hobea argi eta garbi gure taldeak duena gaur egun, horren froga taldekide den Joseba Errazkin datorren aste buruan Euskadiko Selekzioarekin konzentraziora doa.\nLehen urteko kadeteek juxtugatik galdu zuten 12-13 partidua Zaratzen aurka. Hasieratik oso partidu berdindua izan bazen ere, azken minutuetan ezin izan zuten berdinketa lortun\nJubenil neskek bukaera eman zioten asteburuko eskubaloiari, arazorik gabe Ordiziaren aurka irabazi zuten, eta ondorioz, taulako laugarren postua hartu duten hirugarrenen puntu bakarrera daudelarik. Partidu osoan zehar aurretik joan ondoren, 27-15 garaitu zuten Ordiziari.\n[30/11/2013] ASTE BURUKO PARTIDUAK\nAZAROAREN 30 ABENDUAREN 1 ASTE BURUKO PARTIDAK\nAste buru honetan aipagarri diren lau partida izango ditugu. Bi larunbat arratsaldez eta beste biak igande goizean.\nLarunbat arratsaldea Urnieta Bosteko taldeko kadete mutilek hasiko dute 15:15etan Egiaren aurka Gipuzkoako txapelketako lehen faseko azken partida izango delarik. Garaipena lortuz gero, bi puntu zakura eta lehen fasea bi garaipen jarraian izanik bukatuko lukete.\nOndoren, Urnieta London School taldeko senior nesken txanda izango da, 19:00etan Zumaiako Pulpo taldea hartuko dute etxean, joan den asteburuan Ereintzaren aurka izaniko sentsazio onak errepikatzeko gogoz dira gure neskak, klasifikazio taulan seigarren postuan baina gora egin nahian.\nIganderako, UKE Bosteko taldeko kadete nesken partidua dugu 10:00etan Zarautzen aurka, eta atsedenaldi astea pasa ondoren itzuliko diren Jubenil taldeko nesken txanda izango da 11:30etan Ordizaren aurka.\nKanpoan jokatuko duten taldeen inguruan aipatu, bere klasifikazio taulan garaile den infantil mutilen taldeak Ordiziaren aurka jokatuko duela igandean 9:3.0etan\nInfantil neskek Ereintza B-ren aurka Errenterian jokatuko dute Beraungo frontoian larunbat goizez 10:15etan eta bigarren urteko kadete neskek UKE Kamox taldeak Legazpira egingo du irteera 11:30etan larunbatean ZuriZuriren aurka, azken faserako lekua lortu nahian.\nGizonezko jubenil taldeko Usurbil UKEko mutilek lehen fasea Ordizian itxiko dute larunbateko 16:00etan.\nEta bukatzeko, Urnieta Balerdi taldeko Senior mutilek Eibarra bidaiatuko dute larunbatean 16:00etan Unibertsitateko kantxan. Azken jardunaldietako emaitza onak ikusita, bi taldeen arteko 7 puntuak ez dira oztopo izango. Eta argi dugu, Urnietar mutilek Eibarri lanak zailak jartzeko asmotan doazela.\n[25/11/2013] AZAROAREN 23 eta 24 ASTE BURUKO EMAITZAK\nUKEKO ESKUBALOIA SAILEKO ASTE BURU BIKAINA\nPasa den asteburuan, UKEko eskubaloi saileko taldeek asteburu bikaina osatu zuten, jokoan ziren 16 puntuetatik 13 etxeratuz.\nHasteko, aipatu beharra dugu, Senior neskek igandean Ereintzaren aurka lortutako garaipena. Hasiera nahiko hotza izan bazen ere, pixkanaka partidari neurria hartuz joan ziren eta atsedenaldirako hiru punturen aldea besterik ez zuten. ¨Bigarren zatian, denboraldiko 30 minututik onenak bizi izan genituen, defentsa bikaina eta eraso ezihobeak Ereintzaren jokoa bertan behera uztea lorut zuen. Azken emaitzak 21-17, Urnieta London School taldea sailkapenean postu bat gora egitea ekarri du.\nJoan den larunbatean asi ziren emaitza onak infantil mutilekin. Beste aste betez, garaile irten dira, Leitzaran menpean hartu eta 30-14 markagailuan zutelarik. Argi dago, Urnietar eskubaloiak egoera ezin hobea duela etorkizunerako\nLarunbat goizez, Gazteen gizonezko mailako UKE-Usurbil taldeak Usurbilen jokatu zuen. Ormaiztegi menpean hartuz, 45-22, ligako klasifikazioan gora eginaz. Orain azken partida geratzen zaie, eta garaipen honekin gogoz aurre egingo diote taulan taldeko bigarren postua lortzeko.\nLarunbat arratsalde biribila kiroldegian, bi garaipen eta Senior taldearen berdinketaz.\nGaraipenak Kadete neskek eskutik etorri ziren, lehenengo Urnieta Bosteko taldeko neskak, Leitzaranen aurkako derbyan 15 - 13. Lehen zati ona defentsa bikainaz, atsedenaldiara bost tanturen aldeaz joatea erraztu ziena, eta bigarren zatian Leizaranen defentsa aldaketak gauzak zaildu bazizkien ere, garaile suertatu ziren.\nBere aldetik UKE Mecanizados Kamox taldeko kadete nezkak garaile jarraitzen dute eta beraien taulan bigarren postuaren jabe dira. Zarautzko Aialaren aurka irabazi zuten 26-13, hasieratik menpean hartu zuten partidu batean. Atsedenaldira bost tantoko aldeaz joan ziren, bigarren zatian defentsa hona eta kontra eraso eraginkorrekin handiagotu zuten aldea.\nPartidu garrantzizko eta emozioz betea, larunbat arratsaldean Senior taldeko mutilek jokaturikoa.Urolaren aurka, markagailua oso pareko partidu osoan zehar, taldeak bere atezaina berriro berarekin zuen, Iosu Irigoyen, oraindik ere eskuko lesioarekin jarraitzen duen arren, partida biribila egitea lortu zuelarik.Gure taldea atzetik joan zen, azken txanpan esfortzu gogorra egin ondoren aurretik jarri ziren bi minuturen faltan, baina zuzen atera ez zen eraso baten ostean, Zumarragak partida berdintzea lortu zuen. Azkenean puntu banaketa, baina taldearen hobetzea argi eta garbi ikusten da.\nUrnieta HK10 Hotela kadete mutilek bere lehen garaipena lortu zuten Bergarara eginiko bisitan.Haien entrenatzaile diren Jokin Jiménez eta Eneko Salaberriaren iritzian, oso oso merezitako garaipena astean zehar eta denboraldi osoan egiten duten lanaren saria bait da 16 - 26ko garaipen hau. Lehen zati ona, defentsa ederra eta atsedenaldira 10 tantoetako aldeaz joan ziren, bukaeraraino mantentzea lortu zutelarik alde hau. Jokalariz eskas dabilen taldea, lehen urteko jokalariekin; benetan eskertzekoa astez aste infantil mutilek ematen dieten laguntza.\nOrain azken partida geratzen zaie lehen fasean, Egiaren aurka, beste bi puntu lortuz gero,hauei klasifikazioan aurrea hartzea da helburua.\nInfantil taldeko Urnieta Guria kafetegiako neskek ezin izan zuten Ereintza menpean hartu eta 7-25 galdu zuten. Jaurtiketetan kale ugari eta galdutako baloiak Errenteriarrek nola erabili zituzten kontutan hartuta, azken hauen garaipena, gustokoa ez baina justua izan zen. Aipatu beharra dago, lehen urteko jokalariez osaturiko taldea kantxaratu zuela Urnietak, bigarren urteko jokalariek bezperan kadete taldean jokatu bait zuten.


�Salmenta zuzenari esker, argi izpi bat ikusten hasi gara� - GARA\n�Salmenta zuzenari esker, argi izpi bat ikusten hasi gara�\nGipuzkoako EHNE-ko Lehendakaria\nIñaki Lazarobaster elgoibartarrak jarraituko du Gipuzkoako EHNEko lehendakari izaten, baina oraingo honetan zuzendaritzakide berriekin.\nZeintzuk dira zuzendaritza berriarentzat eginkizunik premiazkoenak?\nSektorea biziberritu behar dugula esaten ari gara eta, horretarako, baserritarron arteko eztabaida prozesua zabaldu behar dugu, nekazaritzaren eredua zehaztu eta hortik ondorioak ateratzeko.\nZein da, une honetan, nekazaritza sektorearen egoera Gipuzkoan?\nLanpostuei dagokienez, urtero %5eko galera dago. Hala ere, nolabaiteko inboluzioa gertatzen ari da, albo batera geratzen hasi baita azken hiru hamarkadetako joera intentsibista eta lurrari lotutako ereduak nagusitzen hasi direlako, sektorera hurbiltzen ari den gazte jendeari esker.\nEkoizpen eredu berri horien ezaugarri nagusiak zeintzuk dira?\nGuretzat garrantzi handia du merkaturatze sistemak, hau da, herritarrari gure ekoizpena ahalik eta modurik zuzenenean helarazteak. Gipuzkoan hogeita hamar kontsumo talde inguru jarri dira martxan azken hilabeteetan eta bide horretan sakondu nahi genuke.\nSalmenta zuzenarekin prezio duinak lortu al daitezke?\nBai. Industriarekin lan egiten duten baserritarrek ez dute erabakitzeko ahalmenik, eta besteek jartzen dituzten prezioetara makurtu behar dute. Salmenta zuzenarekin, ordea, autonomia maila handiagoa daukagu eta bide horretan argi izpi bat ikusten dugu. Hala ere, industriari saltzen dioten baserritarren alde ere lan egiten jarraituko dugu, prezio duinak eskuratu ditzaten. J.S.


Jeneral ohiaren itzala | Iritzia | Berria\nSergio Campo, Sabin Zubiri eta Xabier Mugarza - Gogoan - Por una Memoria Digna taldeko kideak\nPasa den otsailaren 14an, pandemia gogoangarri honek Enrique Rodríguez Galindoren heriotza ekarri digu, eta horrek Demokraziak hiltzen badu, demokrazia hiltzen da leloa ekarri digu gogora. 1990eko hamarkadan Bakearen Aldeko Koordinakundearen leloa izan zen hura. Estatuak berak GALen bitartez burututako terrorismoaren inguruko egia eta justizia eskatzeko leloa. Gure oroitzapenetara bueltatzen da, nola ez, zendu den jeneral ohi honek kriminal bihurtzeraino perbertitu baitzuen bere erantzukizun publikoa. Aurretik Batallón Vasco Españolen (BVE) eta errepresio frankistarekin gertatu izan zen legez, GALen ekintza bakoitzarekin demokrazia bahitu, torturatu eta erailtzen zen.\nRodríguez Galindoren figuraren inguruan, elkarren artean erlazionatuta dauden eta elementu amankomuntzat demokrazia suntsitzea duten hainbat krimen aurkitu daitezke. Bitxia bada ere, demokrazia indartzeko helburuarekin Estatu terrorismoaren aurka gehien borrokatu zirenetako hainbat ETAren eta jeneralaren mehatxupean egon ziren.\n1983ko urriaren 15a memoria kolektiboan era lazgarrian markatutako data da. Egun horretan GALek bere ibilbideari ekin zion, Baionan, Joxean Lasa eta Joxi Zabalaren bahiketarekin. Ondoren, Intxaurrondoko kuartelean eta Donostiako La Cumbre jauregian jasandako tortura basatien ondorioz zer egoeratan zeuden ikusita, Galindok eta Julen Elgorriagak, biek ala biek, erailtzea eta desagerraraztea erabaki zuten. Azken hau, Busoten, Alacanten gertatu zen, eta hantxe izan ziren bi gazteen gorpuak karean lurperatuta, eta bi familia oso, guztiz suntsituta, harik eta 1995ean Alacanteko Polizia Nazionaleko Jesús García García komisarioari esker gorpuak identifikatu ziren arte. Azken hau Galindoren aurkako lekukotza ematen hil zen tribunal aurrean, bihotzekoak jota, izugarrizko presioa jasaten ari zela.\n90eko hamarkadaren bigarren erdialdean, Guardia Zibileko, Polizia Nazionaleko, CESIDeko eta Barne Ministerioko instantzia gorenetako kideek GAL talde terroristaren sorreran, zuzendaritzan, finantzaketan eta estalketan izandako inplikazioa ikertzen aritu ziren, bai kazetaritza mundutik, baita Auzitegi Nazionalekoen partetik ere. Epaiketa zigorrak 2000ko apirilean iritsi ziren, eta 2001eko eta 2002ko uztailean berretsi zituzten, Auzitegi Gorenak eta Konstituzionalak, hurrenez hurren.\nDemokrazia hain luzaroan kutsatzen zebiltzanen gainetik demokrazia bera gailentzen zen urte berorietan, Estatu Terrorismoaren aurka egiteagatik Galindok bere jomugan zituen hainbat pertsona erail zituen ETAk.\n2000ko uztailean Juan Mari Jauregiren erailketa izan daiteke esanguratsuena. Tolosan hil zuen Juan Mari ETAk. Frankismoaren aurkako militantea eta Basauriko espetxean beste preso batzuei euskara-eskolak ematen zizkien preso politikoa; Gipuzkoako gobernadore zibila eta, horrenbestez, Galindo eta haren jarraitzaileak GAL zela-eta ikertu ahal izateko funtsezko pertsona; bere parte hartzeari esker Lasa eta Zabala auziko epaia posible egin zuena. Maixabel Lasa emazteak eta Maria alabak urte batzuk geroago adierazi zuten bezala, jasan beharreko ondorioen jakitun zegoen Juan Mari Jauregi: «Ez dakit nork hilko nauen, ETAk edo Galindok berak». Galindo jeneralak berak hilko zuen beldur zen, baina ETA aurreratu egin zen. Hori bai, biak ala biak arrazoi bera dela medio: demokraziarekiko bere atxikipena. Bere hilketarekin, aurretik Lasa eta Zabalarenekin bezala, demokrazia erailtzea zen helburu.\nBaina Jauregi ez zen bakarra izan. 2001ean zerbitzu publikorako bokazioa bere biziarekin ordainarazi zion ETAk Jose María Lidóni. Lidón izan zen, Elizabeth Huerta instruktorearekin batera, 80ko hamarkadan Linaza auzia esanguratsuan hamabi guardia zibil, koronelak barne, torturengatik auzipetu eta kondenatu zituzten lehen epaileetako bat.\nHandik gutxira, 2003an, ETAk Joseba Pagazaurtundua erail zuen. Andoaingo udaltzain gisa egin zituen ikerketak lagungarri izan ziren Iturbide eta Zabalak osatzen zuten trantsizio garaiko eskuin muturreko Batallón Vasco Español talde terroristako talde eragile nagusietako bat desegiteko. Talde hori heriotzaren triangelu gisa ezagutzen zen eremuan (Urnieta, Hernani eta Andoain) ezker abertzaleko hainbat militante eta ordezkari publiko erail zituen talde berbera izan zen.\nIzan ere, jeneralaren itzala hain zen luzea, non zikindu zuten demokraziaren izenean hil eta torturatu zuten guardia zibilak ikertzera eta kondenatzera ausartu ziren epaileek ere mehatxuei aurre egin behar izan zieten. Joaquin Giménezek, garai haietan Gipuzkoako eta Bizkaiko Probintzia Auzitegietako presidente izan zenak, zehatz-mehatz azaldu izan du. Galindo izan zen, 1986ko urte judizialaren irekieran Bandres eta bere «askatasunagatik hiltzen da, baina ez da akabatzen» aipatzea aurpegiratu ziona. Galindo zen inpunitate osoz epaileei jazartzen zitzaiena, auzitegia dozenaka ibilgailu militarrez inguratuz, guardia zibilak deklaratzera deitzeagatik, Botere Judizialaren Kontseilu Nagusiari babesa eskatu behar izateraino. Epaile horietako bat Joaquín Giménez bera zen, 18 urtez indarkeria eta tortura kasuak epaitzen aritu ondoren bere hilketa zehaztasunez planifikatuta zuen ETAren mehatxuengatik Euskaditik alde egin behar izan zuena, ETAko presoak Euskadira hurbiltzea eta birgizarteratzea defendatzen duen epaile bera.\nEstatuko funtzionario batzuek hilketa eta tortura izugarrizko hutsalkeriaz darabilten elkarrizketa argitaratu berriak argi azaleratzen du inpunitatea noraino errotua zegoen, 1985ean jeneralak bihozgabe zuzentzen zuen Intxaurrondoko kuartelean Mikel Zabalza hil zuen poltsa bezain itogarria izateraino.\nJoxi Zabalaren arreba den Pili Zabalak honako hau zioen Galindoren heriotzaren harira: «Biktimak eta hiltzaileak betirako lotura izango dute, bai ala bai; gure abizenak elkarren ondoan egongo dira Galindok nire anaia gogorarazten didan heinean». Galindoren izena Estatu demokratiko batek terrorismoaren aurkako borrokan egin behar ez duenaren sinbolo gisa gelditu bedi. Ezin dugu bere itzalpean Lasa, Zabala, Zabalza eta beste horrenbesteren historiak errepikatzeko tentaziorik utzi.\nEuskadin demokrazia defendatzea terrorismo mota guztiei aurre egitea zen. Gure herrialdean luzaroegian erail da: diktadura garaian, demokraziaren aurka, baita bere izenean ere. Hilketa politiko orok pertsonarekin batera demokrazia erailtzen zuen. BVE, GAL edo ETA izan, bahitu, torturatu, mehatxatu eta erail dutenak saiatu dira demokrazia hiltzen. Eta demokrazia horrek hainbeste erasoren ondoren iraun badu, ez da, Twitterren guardia zibilen elkarte jakin batek dioen bezala, Galindo jeneralari esker izan; hari eta hark zituen jarraitzaileei aurre egin zieten pertsonen konpromisoari esker izan da, Juan Mari Jauregi, Joseba Pagaza edo Jose Maria Lidón bezalako pertsonei esker, hain zuzen ere. Ez dezagun ahaztu.


Sukaldaritza euskaraz Laudion | El Correo\nZurekinSukaldaritza euskaraz Laudion\nSukaldaritza euskaraz Laudion\nSERGIO EGUÍA Viernes, 8 diciembre 2017, 23:28\nBasalarrina Euskara Elkarteak antolatu du “Sukaldean goxo-goxo” tailerra. Adin guztientzako lagunentzat egongo da zabalik euskaraz sukaldatzeko ekimena.\nAbenduaren 9an larunbatean 11:00etan egingo dute baserritarren azokan gailetak eta taloak prestatzen ikasteko saioa.\nAbenduaren 16an abasto azoka plazan, aldiz, turroiak eta polboroiak nola egiten diren irakatsiko dute 11:00etatik aurrera.\nBestalde, Egoitz Bernaola laudioarrak aurkeztuko du abenduaren 15ean Joaquin Barbara y Balza margolariari buruz idatzi duen liburua 19:00etan Lamuza Parkeko Kasinoan. Testua euskaratu du Kepa Barañano Aldekoak. Gainera, erakutsiko dituzte artistaren koadro batzuk, orain arte publikoarentzat ezezagunak izan direnak, alegia. Ekitaldia antolatu du San Roke Kofradiak.\nGainera, Abenduaren 15ean, ostiralean, 18:00etan Musika Etxean “Laudioko Etxe Feminista Eraikitzen” taldeak jakinaraziko du nola sortzen ari diren herriko Emakumeen Etxea. Batzar irekia deitu dute horretarako eskualdeko emakume orok parte har dezaten, modu kolektiboan gauzatu nahi baitute.\n'The Upper Room' donostiarren gospel musika, Amurrio Antzokiaren Gabonetako proposamena Aldundiak hobetu egingo du kuadrilentzako finantzaketa neguko bidezaintza planean laguntzearren


topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Elektrizitatea eta automatismo elektrikoak (Modulua)" author_facet:"Di-Da"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Elektrizitatea eta automatismo elektrikoak (Modulua) Egilea: Di-Da\nAutomatizazioa eta robotika industriala (Heziketa Zikloa). Goi maila 4 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 4 Elektroteknia (Modulua) 4 Instalazio elektriko eta automatikoak (Heziketa Zikloa). Erdi zikloa 4 Instalazioa eta mantenimendua (Lanbide Arloa) Gehiago ... Lanbide Heziketa 4 Mantentze-lan elektromekanikoa (Heziketa Zikloa). Erdi maila 4 Muntaia- eta mantentze-lan elektriko/elektronikoak (Modulua) 4 Potentzia-sistemak (Modulua) 4 Sistema elektroteknikoak eta automatizatuak (Heziketa zikloa). Goi maila 3 Sistema eta zirkuitu elektrikoak (Modulua) 2 Beroa sortzeko instalazioak (Heziketa zikloa). Erdi maila 2 Hozteko eta girotzeko instalazioak (Heziketa Zikloa). Erdi maila 2 Instalazio termiko eta fluidodunen mantentzea (Heziketa zikloa). Goi maila 2 Instalazioa elektrikoak eta automatismoak (Modulua) 2 Sistema elektrikoak eta automatikoa (Modulua) 1 Sare elektrikoen eta transformazio-zentroen garapena (Modulua) Guztiak ikusi ... gutxiago ...


Muhlenberg konderria (Kentucky) - Wikipedia, entziklopedia askea.\nMuhlenberg konderria (Kentucky)\nMuhlenberg konderriaren kokapena AEBtan\n1.209,73 km2 (%97.43)\n31,91 km2 (%2.57)\nMuhlenberg konderria (ingelesez: Muhlenberg County) Kentuckyko konderri bat da, Ameriketako Estatu Batuetan. Hiriburua Greenville da. 2010eko zentsuaren arabera 31.499 biztanle zituen, Muhlenberg kilometro koadroko azaleran.\nMuhlenberg konderriak 1.241,64 kilometro koadro ditu. Horietatik 31,91 ura dira. Beste 1.209,73 lurra dira. Biztanleria dentsitatea 25,37 da.\n2010eko zentsoan bizi ziren 31.499 pertsonetatik 29.668 txuriak edo hispanoak dira. Horietatik hispano edo latino kategorian 367 dira. 1.417 beltzak edo afroamerikarrak. 46 amerikar natiboak ziren eta 4 Hawaii edo Pazifikoko irletako natiboak. 43 asiarrak ziren. Bestelako arraza bat kategorian 21 biztanle daude. Bukatzeko euren burua arraza bat baino gehiagotan 300 pertsonek kokatzen zuten.


Zainzuri guztia nola aprobetxatu | Consumer\nZainzuri guztia nola aprobetxatu\nZainzuriaren alderik zurezkoena sukaldaritzan aprobetxatzeko ideia praktikoak\nEgilea: Peio Gartzia 2016-ko ekainak 7\nZainzuri zuriak eta berdeak lurrarekin kontaktuan hazten dira: zuriak lur azpian, berdeak gainean. Behin bilduta, fresko presta daitezke. Zainzurien puntari dagokion zatia da samurtuena eta gehien erabiltzen dena; izan ere, beheko aldean aurrera egin ahala, zurtoina zurbil, haritsu eta murtxikatzeko zaila dela nabaritzen da. Baina horrek ez du esan nahi bota egin behar denik; izan ere, beste aukera batzuetatik pasatzen da, egosiak edo salteatuak jan ez daitezen. Artikulu honetan, zainzuriaren zatirik gogorrena aprobetxatzeko ideia batzuk ematen dira.\nZainzurien zurtoin gogorrekin egindako lanak\nZainzuriaren beheko aldea punta baino askoz gogorragoa eta zurbilagoa da, baina ez da baztertu behar, zapore eta lurrinak zurtoin hori erabiltzen den edozein prestaketan irauten baitu.\nAukerak handiak dira zainzuri pixka bat zurbilagoekin. Alde itsusiena edo gogorrena baztertu besterik ez da egin behar; salda batean, nahiz eta salda bat hartu, ez du ezer ekartzen, lehortzen ari delako, baina gainerakoekin zopak, kremak, pastelak edo pudinak egin daitezke, baina gainerakoekin zopak, kremak, pastelak eta arrozean salteatu daitezke.\n1. Zainzurien eta barazkien kremak\nZainzurien kremak oso aukera ona dira alderdi zuritsuenak aprobetxatzeko. Eta bi puntatxo samurrek apaintzeko balioko dute.\nZainzuri berdeen krema kalabazinarekin. Zuritu eta moztu xerra bat, tipula bat eta bi baratxuri-ale. Lapiko batean oliba-olio koilarakada pare batekin tipula eta baratxuri-aleak salteatu. Kolorea hartzen hasten direnean, kalabazin zuritua, lau patata zuritu eta zainzuri berdeen zurtoin garbiak (zurtoinaren zati berdea bakarrik) gehitzen dira (zurtoinaren zati berdea bakarrik bota behar da; zurtoin gogor zurixka bota behar da, eta goarniziorako gorde).\nBarazkiak sueztitu eta ura bota barazkiak estali arte. Utzi egosten 50 minutuz, gatz-puntua probatu eta frijitu krema fin bat lortu arte. Kremarekin batera, oliba olio tanta batzuez salteatutako zainzuri berdeen puntatxo batzuk eta gatz pixka bat zartagin bero-bero batean.\n2. Budina eta pastelak\nZainzurien zatirik zuretsuena moztu, beste barazkiekin batera prestatu eta labean egin, pastel moduan, edo, zainzurien zurtoinekin (kasu honetan, zainzuri zuriak) presta daitezkeen errezetetan.\nZainzuri fresko zurien pastela, piperrekin. Zuritu eta tipula erdi ebaki brunoise finean (karratutxo txiki-txikiak). Zainzuri zuri freskoak puntatik zurtoinerantz zuritu, zatirik zuretsuena kendu, baina zurtoin gogorra ere erabili. Tipula su baxuan prestatzen da zartagin batean, tapa eta guzti 12 minutuz, zatitutako zainzuriekin eta piper gorri erre eta zurituekin batera. Barazkiak prestatu ondoren, koipea eta zukuak xukatu.\nBi arrautza bota, aparrik gabe, eta 125 ml esne gain likido nahasi. Nahasi nahasketa hau zainzuriekin eta prestatutako piperrekin, eta jarri gatza eta piperbeltz zuria.\nGurinarekin, plumcanke molde txiki bat igurtzi eta bertan bota aurreko nahasketa. Labean 180 ºc-tan sukaldatzen da Maria bainuan 50 minutuz, eta egiaztatu egiten da gatzatuta dagoela, erdian brotxeta bat sakatuz (garbi ateratzen bada, kozinatuta dagoela adierazten du). Epeltzen uzten da labetik eta desmolda egiten da. Zerbitzatu entsalada batekin eta maionesa saltsa bat ziape-xerra leun batekin nahasita.\n3. Arroza eta pasta\nAukera hau zainzurien zaporeaz baliatzen da salda gisa. Horretarako, zurtoinak bi minutuz egosten dira ur gazitan, eta egosketa-ura berreskuratzen da, arroza bustitzeko edo salda hori egosteko. Errezeta honetan bi zainzuri motak erabiltzen dira: berdeak eta zuriak.\nZainzuri berde eta zurien risottoa txanpiñoi freskoekin. Lehenik, moztu tipula-laurden bat karratutxoetan, pistorako bezala, eta nahastu nahastea lapiko batean oliba-olioarekin. Tipula prestatu ondoren, bi baratxuri-ale gehitu behar dira xaflatan, 250 gramo txanpiñoi garbi eta xerratan, 100 gramo zainzuri zuri eta 100 gramo zainzuri berde, eta egosketa-ura errisottoa bustitzeko gorde.\nBarazki-multzoa sueztitu, eta 250 gramo arroz gehitu, minutu batez, frijituaz bustitzeko. Zainzuri beroen egosketa-salda gehitu, poliki-poliki, eta noizean behin nahastu, arroza saldarik gabe gera ez dadin, arroz krematsua geratu arte. Egosita, su motelean egosi behar da, 16 minutuz.\nAzken momentuan gatz-puntuan jartzen da, eta 40 gramo behi-gazta erdiondu eta birrindu egiten dira xafla finetan, eta horrek itxura krematsua emango dio arrozari (arroza apur bat dente egon behar du). Berehala zerbitzatu, pausatzen utzi gabe, krematsua desagertu eta lehortu egiten baita.\nZainzuri eta kozinatu oinarrizko barietateak\nZainzuri zuria. Lur azpian hazten da, eta, beraz, eguzki-argia jasotzen ez duenez, ez du klorofila garatzen, landareen kolore berdeko pigmentu arduratsua. Oso preziatuak dira Nafarroako Erriberan.\nZainzuria prestatzeko, hainbat aurreelaborazio egin behar dira. Oro har, lehenengo puntatik oinarriraino zuritu eta, ondoren, sortetan lotzen dira, tamainaren arabera ordenatuz. Zuritu ondoren, egosi egin behar dira. Modurik tradizionalena da zainzuriak zapi batean bilduta eta urez betetako ontzi batean egostea, azukre eta gatz pixka batekin eta limoi-tanta batzuekin. Normalean bost edo hamar minutuz irakiten dira. Zainzuri-gorringoak ez dira sartzen egosketa-saldan.\nEgosi ondoren, utzi egosketa-saldan. Xukatuta, limoi-zuku pixka batekin igurtzi, herdoildu ez daitezen. Salda edo zopa egiteko gorde daiteke salda.\nZainzuri berdea, zainzuri beltza, mikatza edo trigueroa ere deitzen zaio. Eguzkiaren argiarekin kontaktuan hazten da. Beraz, klorofila garatzen da eta barietate horri ematen dio kolorea.\nHoriek prestatzeko modurik ohikoena txingarretan edo plantxan frijitzea da, olio tanta eta gatz lodiarekin. Frijitua, txingarretan errea, errea, gainerrea… zoragarriak dira. Oso egokiak dira, halaber, plantxan egiteko eta askotariko jakiekin (haragia, arraina, arroza, pasta edo beste landare batzuk) prestatutako platerak laguntzeko. Beste aukera bat da haiekin frijituak prestatzea eta arrautzarekin, txanpiñoiekin edo urdaiazpikoarekin, nahaskiekin edo arrautzak platerera eramatea.\njanaria prestatu zainzuriak


Oriol, Orisol, Orixol, Etxaguengo atxa… – Egizu elkartea\nOriol, Orisol, Orixol, Etxaguengo atxa…\nAbenduaren 15ean Aramaio aldera joango gara, Orisol mendira. Bizkaia, Araba eta Gipuzkoa elkartzen diren lekuan. Bista ederrak omen daude bertatik, Arabako lautada, Anboto eta durangaldea, Udalaitz. Bertako irudiak hemen topako dituzue, ibilbidearen nondik norakoak, betiko moduan, Euskal Mendiak web gunean.\nAnimatu eta hasi izena ematen. Josu Esnaolak oraingoan ere gidatuko gaitu.\nEgizu Getxo Euskaldun elkartea2007-12-05T22:03:10+01:002007-12-05|agenda, berbalagunok, egizu, kirola euskaraz, mendi irteerak|0 Comments\nHaltz 2007-12-05 at 23:12 - Reply\nOrduan Jaingoikuak konfesatuta har gaitzala 😀\nLander 2007-12-11 at 11:30 - Reply\net, et, et! Josu oso gidari ona da, apur bat “ahuntza” batere sasoiko ez gaudenontzat baina hari esker ezagutu ditugu paraje ederrak (Gorosteta, adibidez). Dena den, esan digute oso ibilbide erraza izango dela, aproposa tripalagunontzat!\nLander 2007-12-12 at 12:29 - Reply\nEGIZUk kronistak behar ditu!!!Argazkilari profesionalak lortu ostean… Zuotako norbait animatzen bada, idatzi ahal duzue Orisoleko kronika eta blogean argitaratuko dugu. Ez dadila izan oso luzea! Animatu eta idatzi!\nHaltz 2007-12-13 at 8:56 - Reply\nNi joango naiz. Gainera eguraldi ona iragarri dute (baina hotza).\nAbisatu ordutegia eta geraleku


Mondragon taldeak lankidetza hitzarmena sinatu du AEBetako sindikatu handienarekin - Debagoiena - Goiena.eus\nMondragon taldeak lankidetza hitzarmena sinatu du AEBetako sindikatu handienarekin\nLarraitz Zeberio Lekuona 2009-11-19 14:20\nUnited Steelworkers sindikatuak uste du kooperatiba taldearen 'pertsona bat, boto bat' printzipioa eredugarria dela.\nUnited Steelworkers (USW) Estatu Batuetako industria sindikaturik handiena da, Obama lehendakaritik hurbil dago, eta oso kezkatuta dago Estatu Batuetako industria enpleguen egoerarekin. Aurrerantzean aspalditik merkatu estatubatuarrean presente dagoen Mondragon taldearekin batera egingo du lan.\nLankidetza hitzarmenaren helburu nagusia da Estatu Batuetan zein Kanadan enplegu industrialak sortzea, enplegu iraunkorrak zehatzago esanda. Sindikatu estatubatuarrak uste du Mondragon eredua oso eraginkorra izan daitekeela bera bezalako lan indar batek barneratzen badu eta Estatu Batuetako kulturara egokitzen bada.\nLanpostu iraunkorrak helburu\nTalde kooperatiboan iritzi berekoak dira. Eredu irekiagoa, parte hartzaileagoa, justuagoa eta solidarioagoa eskaini dezaketela uste dute. Lan hori egiteko ez zaie gainera Estatu Batuetan ordezkaritzarik faltako. Taldeak ordezkaritza korporatibo bat dauka Washingtonen, gainera, 21 bulego komertzial eta lantegi bat Estatu Batuetan.\nDatozen hilabeteetan, bi taldeek lankidetzan jarduteko aukera zehatzak aztertuko dituzte. Antzeko balioak partekatzen dituzte eta sektore komunetan lan egiten dute. Hurbilpen hori errealitate praktikoetara garatzen saiatuko dira.


Pertsonala politikoa eta betiko alardea babestea matxismoa - Steilas\nPertsonala politikoa eta betiko alardea babestea matxismoa\n“Pertsonala politikoa eta betiko alardea babestea matxismoa”, irakurtzen da STEILASek Uriarteren dimisioa eskatzeko deitu duen kontzentrazioa iragartzeko kartelean. Urriaren 22rako deitu dute protesta, 9:00etan EAEko Legebiltzarraren ateetan. Egun horretan hezkuntzari buruzko pleno monografikoa egitekoak dira Araba, Bizkaia eta Gipuzkoako parlamentuan.\nSindikatuak, deialdi honen bidez, segida emango dio duela hilabete egin zuen salaketari. Hezkuntza sailburua Hondarribiko desfile diskriminatzailea antolatzen duen Alarde Fundazioaren argitalpen batean azaldu ostean, STEILASek larritzat jo zuen “edozein kargu publikok bere presentziaz alarde tradizionalaren praktika baztertzaileen alde egitea”. Gainera, jarrera horrekin Uriartek hezkuntza komunitateari zer mezu bidali nahi ote zion galdetu zuen.\nSailburuak kontu pertsonaltzat jo zuen Alarde baztertzailearekin daukan harremana –bere alaba desfile horretan kantinera gisa aterako zela iragartzeko argazkia zen Alarde Fundazioak pubiko egin zuena–. Baina behin alardea pasata, berriz ere agertu zen Alarde Fundazioaren beste argitalpen batean: Hondarribiko Kale Nagusian irailaren 8an egindako argazki bat. Zenbait ordu lehenago Jaizkibel Konpainiaren kontrako irainak, txistuak eta plastiko beltzak zabaldu zituzten leku berean zegoen sailburua.\njoakin2018-10-10T13:51:09+02:002018 9 urria |Albisteak, EAE, Emakumea, Jendarte mugimenduak, Publikoa EAE|


Basque Teamek 2020ko bekei eutsiko deutse 2021ean - bizkaie.biz\nBizkaie! 2020-11-12 08:20 Kirola\nBekadunentzat oinarrizko babes-erispidea aplikatu da.\nBingen Zupiria Kultura eta Hizkuntza Politikako sailburu eta Eusko Jaurlaritzako bozeroaileak, Maialen Chourraut piraguisteak eta Aritz Aranburu surflariak lagunduta, Eusko Jaurlaritzeak Basque Teamek urtero emoten dituan beken inguruan 2021erako dauen proiektua aurkeztu dau.\nBasque Team Euskal Autonomia Erkidegoko sektore publikoko fundazino bat da eta goi-mailako euskal kirolaren garapena bultzatzea eta sustatzea dau helburu, nazinoarteko goi-mailako kirol-lehiaketan euskal ordezkaritza zabala ahalbidetzeko, bai eta aitatutako lehiaketetan euskal kirolarien bikaintasun-emoitzak lortzeko be. Hainbat laguntza eta beka emon ditu orain hamarkada bat baino gehiagotik euskal kirolarien prestakuntzea eta parte-hartzea sustatzeko mundu mailako nazinoarteko kirol-lehiaketa garrantzitsuenetan, eta, batez be, programa olinpikoan eta paralinpikoan. Beka horreek urtero emoten dira, eskatzen dituen kirolariek aurreko denporaldian izandako emoitzak kontuan hartuta.\n2021eko beken kasuan, covid-19aren osasun-krisiak 2020. urteko kirol-jarduerea baldintzatu dau, nazinoarteko kirol-lehiaketak egiteko aukerarik ez da egon edo oso aukera gitxi egon dira eta Joko Olinpikoak eta Paralinpikoak bertan behera itxi behar izan ditue. Egoera horren aurrean, kirolariak babesteko oinarrizko erispidea gogoan hartuta, beharrezkotzat joten da, 2020an egindako nazinoarteko lehiaketa bakanetan lortutako emoitzak baloreteaz gan, aurreko urtean edo ekitaldian onuradun izan ziran personentzako 2021erako laguntzei eustea. Gainera, 2020an atzeraeraginezko bekea izan daben eta merituak frogatzeko lehiaketarik izan ez daben kirolariek beka osoa jasoko dabe 2021ean, salbuespenezko neurri legez.\nBasque Team bekak Eusko Jaurlaritzako Kultura eta Hizkuntza Politika Sailaren Diru-laguntzen Planaren barruan dagoz eta laguntza horreetarako jagokon aurrekontu-kreditua dago. Beken modalidadeak (kirolariak, atzeraeraginezkoak, support), sariak eta teknikarientzako laguntzak kontuan hartuta, 921.750 euro inbertiduko dira laguntza horreetan: Jaurlaritzeak, Kultura eta Hizkuntza Politika Sailak, kirolaren, goi mailako kirolaren eta Basque Team Fundazinoaren aldeko apustua egiten jarraitzen dau, aurten sufriduten gagozan zailtasun guztiak gorabehera, adierazo dau Bingen Zupiria Kultura eta Hizkuntza Politikako sailburu eta Eusko Jaurlaritzako bozeroaileak.\nMaialen Chourraut txapeldun olinpikoa, Fundazinoaren sorreratik bekea jaso dauen kirolarietako bat, oso eskertuta agertu da, hartutako erabagiak lan egiteko eta aurrean ditugun hitzordu garrantzitsuak lasaitasunez preparetako aukerea emongo deusku, ziurbakotasunez betetako testuinguruan.\nAritz Aranburuk ondokoa adierazo dau: Kontziente gara oso momentu larrian diru publikoagaz laguntzen deuskuela eta ahalegin guztiak egin behar ditugula gizarteari geugan inbertidutako guztia bueltetako.\nDenporaldi honetako helburu nagusia Tokioko hitzordua da. Bertan Basque Teamek kobertura mediatikoa egingo dau, Olinpiar Jokoetan zein Paralinpikoetan. Horrezaz gan, Bat To Tokio telebista saioa produkzino prozesuan dago. Japonian lehiatzeko plazea lortzeko burrukan ibili diran kirolarien lana batzen dau dokumentalak.\nBestalde, Beijingen 2022an egingo diran Neguko Jokoetarako ziklo olinpikoa fase erabagigarrian daho. Fundazinoak neguko hitzordurako komunikazino-estrategia paraleloa landuko dau, neguko kirolariei buruzko beste programa bategaz eta Txinako txapelketearen kobertureagaz.\nTokioko eta Beijingeko Jokoak egutegian hur dagozan arren, Basque Team inoiz baino gehiago indartzen dago beheragoko kategorietan egin beharreko lana, Paris 2024ra eta Milan 2026ra begira. Euskal federazinoaklaz batera lan egiten da Euskadirentzat estrategikoak diran kirolen bikaintasun-proiektuetan, besteak beste, surfa, piraguismoa, arrauna, neguko kirolak eta kirol egokitua.\nHelburu horreek guztiak beteteko, Basque Teamek Quiron Salud, Athletic Club eta Eibar KE babesle pribatuen laguntzea izaten jarraitzen dau.


Amateur eta profesionalentzako kirol medikuntza\nPrebentziorako, orientabiderako eta sendabiderako kirol medikuntzako zerbitzu pertsonalizatua\nZure helburuak lortzeko arreta pertsonalizatua\nZeintzuk dira eskaintzen dizkizugun zerbitzuak?\nIMQrekin kirol alorreko jomugak lortu ahal izango dituzu osasunerako berme guztiekin.\nEliteko kirolariek jasotzen duten arreta bera eskaintzen dizugu.\nEuskal kirol klub nagusien aseguruetxe mediko ofizial gisa, IMQk kirol medikuntzako aholkularitza eta arreta integraleko zerbitzu osatua eskaintzen dizu, elite kirolariak eta klubak artatzen dituen bera, esate baterako, Athletic Club, Baskonia, Gipuzkoa Basket, Deportivo Alavés, SD Eibar edo Bilbao Basket.\nProfesional adituak, teknologiez hornitutako instalakuntzak eta tratamendu guztiak jartzen ditugu zure esku, kirol errendimendua hobetu eta zure helburuak lortu ditzazun.\nGainera, zure osasun egoerarekin kirola praktikatzeko aholkularitza pertsonalizatua zein kirol arloko lesio eta patologiei buruzko aholkularitza eskaintzen dizkizugu, programa espezifikoen bidez.\nKirol azterketa mediko sorta zabala, kirolari profesionalentzat zein amateurrentzat diseinatutakoak, zeuk behar duzuna aukeratu dezazun: gaitasunarena, lehiaketarakoa, elitekoa eta jarraipenarena..\nKirol lesioen diagnostiko, balorazio, tratamendu eta jarraipena.\nBalorazio isozinetikoa, zure muskuluen indarraren balorazioa egiteko eta egon litezkeen lesio eta defizitak aurkitzeko edo, beste barik, entrenamendu espezifikoaren bidez alderdi hura hobetzeko.\nEkografia muskulu-eskeletikoa lesioen balorazio eta diagnostikoa osatzeko.\nKirolariei bideratutako nutrizioa.\nKirolarientzako entrenamendu pertsonalak\nEnlaces: PENDIENTE DE LINK\nIMQ Zorrotzaure Kirol Medikuntza. (Medicina Deportiva IMQ Zorrotzaurre)\nGipuzkoa eta Araba Depor-check. (Depor-check Gipuzkoa y Araba)


Airez egindako haragia — Gaztezulo\nAirez egindako haragia\nAirez egindako haragia Mundu osoko hainbat enpresak, karbono dioxidotik abiatuta, gizakiarentzat jangarria den proteina sortu dute. https://www.gaztezulo.eus/albisteak/airez-egindako-haragia https://www.gaztezulo.eus/albisteak/airez-egindako-haragia/@@download/image/airez egindako haragia.jpg\nMundu osoko hainbat enpresak, karbono dioxidotik abiatuta, gizakiarentzat jangarria den proteina sortu dute.\nZientziak jada frogatu du, proteina begetaletik abiatuta edota animalia zelula batetik abiatuta, animalia haragiaren itxura eta zapore bereko haragia sortu dezakeela. Orain, dirudienez, airetik abiatuta ere haragia sortu daiteke. Hain justu, karbono dioxidotik abiatuta. Gas hau berotegi efektuaren arduraduna da eta elikaduraren industria, gas kaltegarri honen igorpenen %20aren arduraduna da.\nIdeiak berria badirudi ere, ez da. 70eko hamarkadan NASA epe luzeko misioetan astronautak elikatzeko metodoak pentsatzen zebilela sortu zen. Hastapenean, CO2a arnastuz, astronautek aire hori nutrienteetan bilakatu zezaketen hidrogenotrofos deitutako zelula bakarreko mikroorganismoengatik. Bakteria hauetako bat landatu eta ondoren karbono dioxidoa, ura, elektrizitatea eta beste nutrienteekin nahastuz, %80a proteina den osagaia eskuratzen da. Oinarrizko aminoazido guztiak izango lituzke osagai berri honek, baita minerak eta bitaminak ere, B12a barne.\nKolore beixeko hauts bat da, Beyond Meat edo Heura bezalako marken emaitza ikusgarrietatik urrun. Air Protein erakundeak, ordea, ziurtatu du proteina hirin moduko horregatik abiatuta, eta beste osagai batzuekin nahastuz, hanburgesak, xingarra eta oilaskozko nuggetak lortu dituztela.\nErakundeak aipatu duenez, produktu honen abantailarik handiena da proteina modu oso jasangarrian eskuratzen dela. Izan ere, lehengai nagusia, berotegi efektua eragiten duen gasa bera da. Bestalde, bakterio hauek euren transformapena iluntasun erabatekoan egin lezakete, urteko edozein sasoitan eta munduko edozein lekutan. Eta, azkenik, animalia edo landare jatorriko inongo produktuk ez duenez prozesuan parte hartzen, ez da beharrezkoa izango hauen zelulak hazi bitarte zain egotea, eta beraz, ez dira landa guneak beharko, ez eta animalien esplotazio guneak ere.\nProteina berri honen osagaien artean ura dago eta kilo bat ekoizteko 200 litro ur behar dira. Landare jatorriko elikagaia eskuratzeko behar direna baino 20.000 litro gutxiago eta animalia proteina eskuratzeko behar dena baino 100.000 litro gutxiago.\nAlabaina, ezingo da oraindik supermerkatuetan topatu. Honelako proteina sortzen duten erakunde guztiak proba fasean daude, eta osasun erakundeen baimena eskuratu beharko lukete; nahiz eta beraiek dioten gizakien kontsumorako erabat egokia dela.


Txosten honetan, Gazteen Euskal Behatokiak Euskadiko gazteek 2020an duten egoerari buruzko diagnostikoa egiten du. Txostena egiteko, erreferentzia gisa hartu dira Behatokiak berak bere webguneko Gazteriaren inguruko adierazle-sisteman eguneratuak dituen datuak.\nDiagnostiko honetan, zenbait iturritan jasotako informazioa erabili da, hala nola Gazteen Euskal Behatokiak berak egindako ikerketak (Euskadiko gazteak seriea, Emantzipazioa seriea edo Aurrera Begira eta abar). Funtsezko beste iturri estatistiko bat Gazteen Euskal Behatokiak bi urtean behin egiten duen Gazteen Panoramika izeneko ikerlana izan da. Lan horretan, 116 adierazle aztertzen dira gaur egun, eta neurri handian erabili dira diagnostiko hau egiteko. Bestalde, Eusko Jaurlaritzaren beste esparru batzuetako ikerketak ere erabili dira: EUSTAT; Lehendakaritzako Prospekzio Soziologikoen Kabinetea, Enplegu eta Gizarte Politiketako Saila, Ingurumen, Lurralde Plangintza eta Etxebizitza Saila, Kultura eta Hizkuntza Politika Saila, Osasun Saila, Hezkuntza Saila eta abar.\nZenbait adierazletarako, aukera egon denean eta egokitzat jo denean, beste eremu geografiko batzuetako datuak erabili dira (Espainia eta 28en EB) aldagaiei buruzko alderaketak egiteko. Alde horretatik, Estatistika Institutu Nazionala (INE) eta Europako Erkidegoko Estatistika Bulegoa (EUROSTAT) izan dira iturri nagusiak.\nKasu guztietan, eskuragarri dauden datu berrienak hartu dira, estatistika batzuk eta besteak maiztasun desberdinez egiten baitira.\nDiagnostiko honetan jasotako informazioa zabaldu egin daiteke Gazteen Euskal Behatokiaren webgunera joz. Webgune horretan, online adierazle-sistema bat dago, bai eta Gazteen Euskal Behatokiak egindako ikerketa guztien serie osoak ere, Gazte Planari buruzko informazio osoa, besteak beste.


Désertines (Allier) - Wikipedia, entziklopedia askea.\nChristian SANVOISIN (2014-2020)\n46° 21′ 16″ N, 2° 37′ 09″ E / 46.3544°N,2.6192°E / 46.3544; 2.6192Koordenatuak: 46° 21′ 16″ N, 2° 37′ 09″ E / 46.3544°N,2.6192°E / 46.3544; 2.6192\nDésertines (Allier) (Frantzia)\nDésertines (Allier) (Allier)\nDésertines (Allier) (Okzitania)\nMontluçon, Saint-Angel eta Saint-Victor\nDésertines Frantziako udalerri bat da Allier departamenduan dagoena, Auvernia-Rhône-Alpeak eskualdean. 2013an 4.465 biztanle zituen.\n2007an Désertines udalerrian erroldatutako biztanleak 4.465 ziren. Familiak 2.064 ziren, horien artean 712 pertsona bakarrekoak ziren (300 bakarrik bizi ziren gizonak eta 412 bakarrik bizi ziren emakumeak), 684 seme-alabarik gabeko familiak ziren, 476 seme-alabarik gabeko bikoteak ziren eta 192 seme-alabak dituzten guraso-bakarreko familiak ziren.\n2007an 2.373 etxebizitza zeuden, 2.118 familiaren etxebizitza nagusia ziren, 80 bigarren erresidentzia ziren eta 175 hutsik zeuden. 1.984 etxeak ziren eta 382 apartamentuak ziren. 2.118 etxebizitza nagusietatik 1.556 bere jabearen bizilekua ziren, 509 alokairuan okupaturik zeuden eta 53 doan lagata zeuden; 30 etxek gela bat zuten, 170 etxek bi zituzten, 554 etxek hiru zituzten, 721 etxek lau zituzten eta 643 etxek bost zituzten. 1.659 etxek euren parking plaza propioa zuten azpian. 1.024 etxetan ibilgailu bat zegoen eta 798 etxetan bat baino gehiago zituzten.\n2007an lan egiteko adina zuten pertsonak 2.694 ziren, horien artean 1.937 aktiboak ziren eta 757 inaktiboak ziren. 1.937 pertsona aktiboetatik 1.755 lanean zeuden (918 gizon eta 837 emakume) eta 182 langabezian zeuden (78 gizon eta 104 emakume). 757 pertsona inaktiboetatik 339 erretiraturik zeuden, 195 ikasten zeuden eta 223 "bestelako inaktibo" gisa sailkaturik zeuden.\n2009an Désertines udalerrian 2.164 unitate fiskal zeuden, 4.531 pertsonek osaturik. Pertsona bakoitzeko diru-sarrera fiskalaren mediana urteko 18.014 euro zen.\n2007an zeuden 162 komertzioetatik, 2 janari enpresak ziren, 1 material elektrikoaren fabrikazioko enpresa zen, 7 bestelako produktu industrialen fabrikazioko enpresak ziren, 34 eraikuntza enpresak ziren, 30 ibilgailuen saltze eta konpontze enpresak ziren, 2 garraio enpresak ziren, 7 ostalaritza eta jatetxe enpresak ziren, 9 finantziazio enpresak ziren, 9 higiezinen enpresak ziren, 9 zerbitzu enpresak ziren, 43 administrazio publikoko enpresak ziren eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 40 zerbitzu publikoetatik, 1 posta bulegoa zen, 2 banku bulegoak, 5 ibilgailuen konpontzeko eta nekazaritza tresnetako lantokiak, 7 igeltseroak, 6 margolariak, 2 zurginak, 6 iturginak, 3 argiketariak, 2 eraikuntza enpresak, 2 ile apaindegiak, 1 albaitaria eta 3 jatetxeak.\n2009an zeuden 8 establezimendu komertzialetatik, 2 supermerkatuak, 2 okindegiak, 2 liburu dendak, 1 arropa denda zen eta 1 lore-denda zen.\n2000. urtean Désertines udalerrian 6 nekazaritza-ustiategi zeuden.\n2009an tratamendu laburretarako ospitale 1 , urgentzia zentro 1 bat, 2 botika eta 2 anbulantzia zegoen.\n2009an 2 haur-eskola eta 2 lehen-hezkuntzako eskola zegoen. Désertines udalerrian Bigarren Hezkuntzako ikastetxe bat zegoen 525 ikaslekin.\nMultimedia: Désertines (Allier)\nOrriaren azken aldaketa: 25 abendua 2019, 15:18.


Ekologistak Martxan taldeak publizitate engainagarria duen sustatzaile bat salatu du bere webgunean | Consumer\nEkologistak Martxan taldeak publizitate engainagarria duen sustatzaile bat salatu du bere webgunean\narabera: Ostirala, 2003ko uztailaren 25a\n“Gedeco” turismo-proiektuaren sustatzailea den “Gedeco” enpresa inmobiliarioaren aurkako salaketa aurkeztu du Ekologistak Martxan elkarteak Ciudad Realeko “Reino de don Quijote” enpresaren aurka. Izan ere, “garapen jasangarria” izeneko proiektua da, eta ingurumena errespetatzeko eta integratzeko logika batean oinarritzen da.\nEkologisten esanean, “inolaz ere ezin da kalifikatu proiektu hau garapen jasangarriko eredutzat”, eta gaineratu dute ezin dela erabili Mantxako hiriburuan ur-kontsumoa bikoizten duten eta fondo publikoekin eraiki behar diren lau golf-zelai, aintzira artifizial, luxuzko etxebizitza eta kasino bat eraikitzeko.\nEkologistak Martxan taldeak salaketa idatzi bat aurkeztu du Gaztela-mantxako Kontsumo Zuzendaritza Nagusian, indarrean dagoen lege araudian oinarrituta, Publizitateari buruzko azaroaren 11ko 34/1988 Lege Orokorrean eta Kontsumitzaileen eta Erabiltzaileen Defentsarako uztailaren 19ko 26/1984 Lege Orokorrean oinarrituta.\nErakunde kontserbazionistak “Don Quijote Erreinuari” buruzko publizitatea kautelaz etetea eskatzen du, “bezero izan litezkeenak, bazkideak eta abar ez nahasteko”. Halaber, Publizitateari buruzko 34/1988 Lege Orokorraren 36. artikuluaren arabera dagokion isuna ezartzeko eskatzen du.\nEkologistak engainagarri publizitatea


El camin es la libertat… | Enbata\nHarrera / Artikuluak / Iritzia / Ikus Puntuak / El camin es la libertat…\n« Nouvelle action d’Alda contre la prolifération des meublés touristiques permanents\nL’occupation des terres agricoles d’Arbona rentre dans une nouvelle phase »\nBai bixtan dena, aipatuko digute abstentzioa; omen abertzaleak militanteak direla beraz joaten dira bozkatzera, besteak baino gehiago. Behar ginituzke ikerketa edo inkesta zehatz batzu hori frogatzeko bainan badakigu ere abertzale bozkatzen dutenen artean, jende arruntak badirela, dudatzen dutenak, gure proposamena edo munduaren ikuspegia duela gutti deskubritzen dutenak eta beraz abstenitzen direnak ere. Seguraski, kasu batzuetan, ekainaren 21eko hauteskundeek ezagutu duten parte hartze apalak EHBai koalizioa abantailatu du bainan orokorki, segur da ere duela hamarkadak eta azken urteetan partikulazki erein izan diren hainbat hazik fruituak ematen dituztela orain. Abstenzio egoera horretan, EHBai-k lehen itzulian 3000 boz irabazi ditu azken 2015eko departamenduko hauteskundeekin konparatuz; horrek frogatzen du ere aintzinamendu handiak egiten ditugula. Ez da beti plazer baten aintzinean muttur egon behar, eta joan den igandetik goiti abertzale batek baditu arrazoinak lorios izateko.\nEH Bai-k 3000 boz irabazi ditu\nazken 2015eko departamenduko hauteskundeekin konparatuz;\nhorrek frogatzen du ere aintzinamendu handiak egiten ditugula.\nHauteskundetan parte hartzea, sistemari indar ematea dela pentsatzen dute batzuek eta zilegi da nunbait hori gogoetatzea bainan aldi berean, badakigu frantses estado zentralista bezalako egitura batean, garaipenak ez direla bakarrik irabazten karrikan edo alternatiba mugatu batzuetan. Euskal nortasunari edo kolektiboari ezagutza ofizial edo publiko bat eskaintzeko, izan dira borroka ainitz. Azken horiek urratsez urrats irabazi dira, alde batetik sistemaren kontra joanez, bainan ere bestaldetik gure burua ordezkatuz tokiko eremuetan edo instituzioetan.\nGure izatea, errealitatea edo aldarrikapenak ezeztatuak edo errefusatuak zirelarik, alternatiba bat eraikia izan da, EHLGren edo Seaskaren adibideek erakutsi digutena bezala.\nHauteskunde hauetan, abstentzioaren tentamendua eta gauzatzea noski, azkarra izan da. Ordezkaritzaren modeloa zalantzan ezarria da gero eta gehiago, egia da politikari batzuen harrokeriak, klientelismoak edo ezin kenduzko presentziak ez dutela erakusten gaurko modeloa sanoa dela edo dudak sorrarazten ahal dituztela. Aldi berean, begi bixtan agertzen da Iparraldeak ezagutzen dituen problematika ainitz gure gain hartzen ahal ditugula tokiko egitura politikoak eskuratuz, hemengo jendeak eta baita ere duela gutti gure herrira etortzen eta instalatzen direnak konbentzituz, garatzen diren eztabaidetan gure iritzia plazaratuz edo defendituz. Hortarako, baitezpadakoa dugu presentzi masibo bat funtzio politiko guzietan.\nHorrez gain, mundu mailako testuinguruarekin eta martxan jartzen diren ekimenekin bat egiten dugu Euskal Herrian, horrek ere lagunduko du heldu diren urteetan biltzen hasten giren fruituak gehiago ontzeko. Eztabaida sakon bat pausatzen da, ea askatasuna bidea denez edo bidea askatasuna.\nPausoz pauso, abertzaletasunak bere bidea egiten du. Maila desberdinetan, frantses estadoak bere jakobinismoa pizten edo berpizten du azken denboretan. Horrez gain, egoera sozio-ekonomikoaren larritasunaren eta gaizkiagotzen diren desberdintasunen aintzinean, argi da ezkerreko politika ausart bat garatu behar dela. Bigarren itzuliaren ondotik, abertzaleen emaitzak ikusirik eta partikulazki Hendaiako eskualdean lortu diren eserlekuak kontutan hartuz, aterabide bakarra Euskal Herriari bai erraitea da oraindik ere heldu diren hitzorduetan.


arduratu behar garenaz gero,\neztugula ihes egin behar\npresentatzen diren okasionetarik\nHOGOI ETA HAMAZAZPIGARREN\nIkusi dugu ageriki aski, trikatu gabe bethi aitzina ioan behar dela perfekzionera daraman bidean.\nHori egitekotz, begira gaitezin ongi, eta gauden erne ez utsteagatik gure eskuetarik erortera bertuteen ardietstzeko presentatzen zaikun okasionerik. Hargatik gaizki adituak dira hartarakotz onak lirateskeien kontrako gauzetarik ahal bezanbat urruntzen direnak.\nBaduzu desirik (gure exenplu kostumatutik ez ilkhiteagatik) pazienziazko ohitzaren ardietsteko? Ezta on aparta zaitezin despazienziara zaramatzaten presuna, akzione eta gogoramendu hetarik.\nHalakotz etzaite ebatsi behar konpainia iakin batzuei, zeren fastikatzen zaitusten, aitzitik zabiltzalarik eta solhasik duzularik unhatzen zaitustenekin, nor ere baitira, idukhazu bethi zure borondatea preparaturik eta prestik zer ere gerta baitaidikezu fastika eta nardagarririk pairatzera, zeren bertzela egiten baduzu sekulan etzara kostumatuko pazienziara.\nHalaber, lan bat zure gogoaren kontrakoa bada, dela berez, dela hura egitera eman derautzunagatik, dela zeren trabatzen zaituen zerbait bertzerik zure gogarago lizatekeienik egitetik, etzaudezila hargatik hari lotu gabe eta eztezazula utz hura azken bururaino ekhar artean, senti bazeneza ere nahasten zaituela, eta hura utsirik pausua kausi zenezakeiela; zeren horrela bazenegi sekulan etziniro ikhas pairatzen, eta zure errepausua sekulan elizateke egiazko, zeren ezpailiteke hel bihotz pasionetarik garbitu eta bertuteez aphareillatu batetarik.\nGauza bera diot zure espiritua batzutan trabaillatzen eta nahasten duten gogoeta unhagarriez; zeren eztitutzu zureganik osoki urrundu behar, halaz eta emaiten derautzuten penaz bide egiten derautzutenaz gero zure kostumatzeko kontrako gauzen pairatzera.\nEta nork ere bertzela erraiten baiterautzu, lehen irakhasten derautzu sentitzen duzun trabailluari ihesi ioaiten, ezen ez desiratzen duzun bertutearen ardietsten.\nEgia da on dela, beregainki soldadu berriarentzat zuhurziarekin eta agudeziarekin okasione hetan gudukatzea, batean hetara ioanez buru egitera, bertzean hetarik apartatuz, hark bertute eta espirituzko indar geiago edo gutiago ardietsten duen arauera.\nOrdea eztu nihoiz ere soina itzuli behar, ez eta hala apartatu non kontrakotasunezko okasione suerte guziak osoki utz detzan gibeletik: zeren orduan salba bagindez ere erorteko perilletik, baginundeske ethorkizunera idekiak despazienziaren kolpetara peril handiagorekin, kontrako bertutearen hariketaz lehen armatu eta bortitzago egin gabez.\nAbisu hauk eztute lekurik haragizko bizioaren gainean, erran dugun bezala hartaz berezi minzatu garenean.


Mauriac hil da. Eta neure barne muinetaraino, beste asko bezala, hotzikara batek iharrausi nau.\nMauriac albistaria istimatu dut, egia da: urte askotan barrena, «L'Express» eta «Figaro-Littéraire»n, oso gogoz irakurri ditut haren «Bloc Notes» zorrotzak. Behin eta berriz topatu dut Mauriac katolikoa aurrerazaleen eta ezkertarren bidea hartzen; eta hau pozgarri izan zait. 1930-etik 1965-arte gutxi gora behera, gaurkotasunari buruz, deskoloniatzeari buruz, politika-ekintzari buruz, Mauriac-ek hartutako bideak beren buruz mintzo dira idazlearen alde. Ez dezagun ahantz, bestalde, ez Mauriac-en jatorrizko giroa ez Elizarena. Euskaldunok bereziki ez ditugu nolanahi ahaztuko ordu larritan Mauriac gure alde agertu zela; eta hau eginez barne-ausardia handia izan zuela.\nEgia aitortzeko, ordea, ez da Mauriac politikoaren heriotzak bortizkienik dardaratu gaituena. Haren nobela ederretan bizi den Mauriac olerkariak hunkitu bait gaitu sakonkienik.\nBai, jaunak. Francois Mauriac olerkaria da Mauriac-etan haundiena. Ez teknikeriatan eroritako idazle bat, ez azken snobismoaren bila abiatutako sasi-poeta bat, ez zozoak zurtu nahirik bitxikeriatan barrena joandako berrikoi bat. Ez. Egiazko olerkariak ez da istorio horien beharrik. Mauriac olerkaria nobeletan da olerkari: liburuetan zehar, han eta hemen, behin eta berriz, eta espanturik gabe, olerkigintzan ari dela esan ere gabe, inork ez bezala sendi-arazi dizkigu pertsonarekiko kupida eta zeru-lurrarekiko lilura. Nik bederen Mauriac-en liburuak bukatzean, behin eta berriz, azaldu ezinezko malenkonia batek harturik egin izan dut. Eta nik bezala, nik uste, beste anitzek.\nDohain hau izan da, dudarik gabe, Nobel-Saria-ren kakoa (1952).\nNik ez nituen orain dela gutxi arte ezagutzen Gironde-ko landa bakartiak. Ez zaizkit arrotz gertatu, halere; eta Mauriac-en orrialde zoragarrietan somatu bezala aurkitu ditut hemen: goizetan behe-laño urdinen azpian isilik, eguzkiaren lehenengo errainuetan nekez iratzartzen ari... Eta Mauriac-ez oroitu naiz.\nMauriac-en heriotzaren berri ikastean, argi-printzak bezala iragan dute ene barnea nobelen oroitzapenek: Genitrix, L'Agneau, Destins, Les Chemins de la Met, Les Anges Noirs, Un adolescent d'autrefois, Ce qui était perdu, Plongées, La Fin de la Nuit; eta, batez Thérése Desqueyroux eta Noeud de Vipéres ahaztuezinak... Liburu bakoitzean, beti ere kutsu berberaz baina beti ere liferenteki, zoriontsu eta olerkibera batera izan nintzela ohartu dut. Ohore eta helburu haundiagorik bila ote dezake idazlek?\nJacques Madaule-k oso ederki zion orain dela urtebetetsu: «Egun batez, ezerk ezin horretatik bazterturik, guziok haurtzaroko lauso argietan sendi genituen zauskada haiek, ilun eta nahasi, azalduko zituen Francois Mauriac-ek. Ez dut Bazadais delakoa ezagutzen ((Bazas herriaren inguruko eskualdeari deritza 'Bazadais')); eguzki betean zapaldurik, ez dut inoiz hatsartu oihan zabalaren usaina. Baina Mauriac-i esker, bideskarik izkutuenak berak, etxeko zaizkit... Eta —oraingo artikulu hau egitekotan bezala— berriz Mauriac irakurtzen dudalarik, neure barne-muinetan beretan hunkitua naizela nabaitzen dut; gizon guziok bat egiten gaituen parte barne horretan hunkitua, hain zuzen».\nEgia hutsa. Berdin nioke nik ere.\nZerk urrun dezake Mauriac haundia, beraz, gaurko mundutik? Zerk urrundu du dagoeneko, halere, gazteria berritik? Ez da zaila erantzuten.\nMauriac-en kristau fedeak aurrenik. Gaurko gazte askori zentzugabe zaizkio bekatuaren kezkak eta Jainkoaren egarria. Hots, askotan, hauetxek dira Mauriac-en norkien azken maratila.\nMuriac-en gizarte-giroa bigarrenik. Bordale inguruko «château» horiek (mahasti bakoitzari «château» bat dagokio; «bordeaux» ardo-mota bat, beraz) eta bertako gora-beherak ez dira gureak. Uzta biltzeko etorri diren kanpotar langileak, erdi-baserritar erdi-aitonseme horien arteko herrak, bekaizkeriak eta dirugoseak, eta abar, arrotz dira gure bizimoduan, urrun daude gugandik, ez zaizkigu axola.\nMauriac-en «ikusle»-jokabidea azkenik gaizki ikusia da. Hauxe da, beharbada, kritikarik gogorrena eta aspaldikoena. 1935-ez geroztik, Gide-k moldatutako Idazle Erreboluziozaleen Biltzarretik; eta geroxeago Sartre gazteak 1939-an aurrez-aurre Mauriac-en kontra egin zuen oldarralditik, Bordale-ko idazle famatua idazle «burges»tzat salatzen da. Alegia: oro bar, ez duela zalantzan jarri, are gutxiago osoki kritikatu, gure soziedadea. Hori egin beharrean, psikologikerian eta olerkikerian erori dela; Artea eta bizia, idazkintza eta erreboluzioa, bi gauza desberdin balira bezala. Horrela jokatuz, «divertimento» gisa hartu du Mauriac-ek literatura, eta ez burruka-tresnatzat. Hots, horrela jokatzea komeni zaio burgesiari. Mauriac, beraz, burgesiaren morroin gertatu da.\nBestaldetik ere, Mauriac-ek bere norkiak «barnetik» aztertuz, Jainkoaren jokoa egin du. Ez hau bakarrik: kristau Morala onhartuz, indartsuen jokoa egin du berriz ere.\nHonetan guzian egiazko den zerbait aitortu beharra dago. Baina egia osoa ez dela ere esan daiteke, ene ustez. Batzuen iritziz (eta egun hauetan maiz entzun dugu) Mauriac nobelarien ekarria bezin inportantea izan da Mauriac albistariaren lana; eta lan hau, azkeneko urteetako ultra-gaullismoa kenduz gero (Mauriac 85 urteetan hil da), helburu aurrerazaleen alde egin duela esan behar da.\nMauriac ez zen sozialista. Hau ez zuen berak ukatzen. Eta 1969-an P. Dumazet-i aitortu zionez: «Marx nor den jakin uste dut; bainan ez dut inoiz irakurri». Joera baten seinale, dudarik gabe; eta intelektual aurrerazale batengan, hutsune eta hoben larri.\nHorrengatik esan dut haseran, eta bukatu aurretik berriz esango, hitz-lauzko olerkaria dugula Mauriac-etan gorena.\nNoiz izango dugu euskaldunok «Noeud de Vipéres» edo «Genitrix» euskeraz irakurtzeko aukera?\nHauxe litzake, ene ustez, euskaldunok Mauriac-ekiko ditugun zorrak kitatzeko biderik txalogarriena.


Energia berriztagarriak eta giza garapena — Baltistan Fundazioa\nHemen zaude: Hasiera → Proiektuak → Azpiegiturak → Energia berriztagarriak eta giza garapena\nAzken urte honetan, azpiegituretako taldetik ahalegin berezia burutu da energia berriztagarrien ezagutza zabaltzeko Hushe bailarako biztanleen artean.\nEguzki labeak: emakumeak eta aurrak dira sukaldean kea arnastuz denbora gehien iragotzen dutenak, eguzki labeek kerik gabe sukaldatzeko aukera emanten digute. Era berean, egur bila joaten diren aurrak, eskolara joateko astia dute, eta sutan erretzen dituzten gorotzak ongarri bezela erabiltzeko aukera,…\nEguzki bidezko ur beroa: Hushe bailarako osasuna hobetzeko giltza higienea dugu. Aurten lehen aldiz eguzki indarrez berotzen den ur beroa sartu da bertako etxe arrunt batean.\nAlbarikokeak lehortzeko eguzki sistema: Albarikokeen salmenta dugu, Hushe bailarako nekazariek diru etorri indartxuenetariko bat. Orain arte ordea, uztaren 30% inguru galtzen zen teilatu gainean ustelduta. Orain, eguzki argia era efizienteago batean, eta higieneari garrantzi gehiago emanaz lehortzeko aukera sortu da.\nEstazio meteorologikoak: energia berriztagarrien potentziala neurtzeko, bi estazio instalatu dira bailarako bi muturretan. Horrela, etorkizunera begira haranak dituen errekurtso energetikoak ezagutu eta ustiatu ahalko dira.\nEginiko lan guztia liburu batean laburbildu da, eta eskuragarri duzu:\nBestalde, proiektuak aurrera darrai, Borja Moreno (Mondragón Unibertsitatetik) eta Ortzi Akizuk (Euskal Herriko Unibertsitatetik), lanean diardute, energia berriztagarriak eta giza garapena egunerokotasunaren apeletik uztartuz; beti ere Hushe bailarako biztaleen gidaritzapean.


Laudioko Gaztetxeko ateak irekiko dituzte berriz, udalak Kultur Etxea itxita mantendu nahi duen arren - Laudio - Aiaraldea.eus\nLaudioko Gaztetxeko ateak irekiko dituzte berriz, udalak Kultur Etxea itxita mantendu nahi duen arren\nAimar Gutierrez 2021-01-06 09:00\nLaudioko Gaztetxea artxibo irudi batean. / Aiaraldea.eus\n20. urteurrenaren dinamikaren aurkezpena egingo dute gaur Gaztetxean. Kultur Etxea 2023ra arte itxita mantentzearen udalaren erabakiaren aurrean, Gaztetxeko ateak zabalduko dituztela iragarri dute Gazte Asanbladako kideek, “segurtasun eta osasun berme guztiekin”.\n2001ean ibilbideari ekin zion Laudioko Gaztetxeak, aurten 20 urte beteko ditu. Laudioko Gazte Asanbladak urteurrena ospatzeko dinamika jarriko du martxan.\nGaur egingo dute dinamikaren aurkezpen publikoa, Laudioko Gaztetxean bertan, 12:00etan.\nDagoeneko aurkeztu dute 20. urteurrenean zehar erabiliko duten logo berria. Azaroan jarri zuten espazioaren logo berria bilatzeko lehiaketa abian.\nKritikak kultur etxearen itxieraren aurrean\nAzaldu dutenez, azken urtea ez da izan Gaztetxeko kideek nahi zuten bezalakoa, martxoan hasi ziren Kultur Etxeko obrek gaztetxeko jarduna etetera behartu baitzituzten.\nDuela urtebete prentsaurrekoa eskaini zuten, udalak obrak gaztetxea desalojatzeko baliatu nahi zituela salatzeko:\nAsanbladak akordioa lortu zuen udalarekin, azken honek ziurtatu baitzuen Kultur etxeko obrak amaitzerakoan Gaztetxea erabiltzen jarraitu ahalko zutela.\nKultur Etxeko obren lehenengo fasea bukatuta dagoen arren, udalak eraikinaren ateak 2023ra arte zabalduko ez dituela adierazi du berriki, 2. fasea -barrualdeko lanena- bukatu arte. Horren ondorioz, zenbait eragile kultural biltzeko espaziorik gabe daude. Gaztetxea ere egoera horretan dago.\nGaztetxeko kideek Arabako Foru Aldundiak eta Udalak hartutako erabakiaren “arbitrariotasuna” salatu dute, KZ Gunea eta Euskaltegia bezalako espazioen erabilera errazteko lanak aurreratuko baititu.\n“Argi dago Gaztetxetik kanpo nahi gaituztela eta espazioaren egoera helburu hori lortzeko aitzakia merkea baino ez dela” adierazi dute Gazte Asanbladako kideek eta gaineratu dute 20 urteko ibilbidean frogatu dela Gaztetxea espazio segurua dela.\n“Laudioko gaztetxea azken 20 urteetan Laudioko gazteen eta ez hain gazteen elkargunea izan da, eta horren aldeko apustua egiten jarraituko dugu”, azaldu dute Gaztetxeko kideek. Espazioa albo batera utziko ez dutela azpimarratu dute: “Ez dugu gaztetxea albo batera utziko. Krisialdi kapitalistaren eraginak gogortzen ari diren honetan langileon interesen eta beharrizanen alde antolatzeko baliabideak sortzen jarraituko dugu”.\nHori dela eta, espazioaren funtzionamendua berrartzea erabaki dute, Laudiok espazio kultural eta politikoak behar dituela defendatuz: “Gaurtik aurrera segurtasun eta osasun neurri guztiak betez, gaztetxearen ateak zabalduko ditugu berriro”.\nAurten 20 urte beteko ditu Laudioko Gaztetxeak eta urteurrena ospatzeko ateak berriz ireki ditugu. Udalaren eta Aldundiaren erabaki arbitrarioaren aurka Gaztetxearen beharrezkotasuna aldarrikatzen dugu eta horregatik, urteurrena gurekin ospatzera gonbidatzen zaituztegu. pic.twitter.com/VbdR7oAY8W\n— Laudioko Gaztetxea (@LaudioGaztetxea) January 5, 2021


Samsung Galaxy Note 9-ren ezaugarri osoak aurkeztu baino lehen filtratu ziren Androidea\nSamsung Galaxy Note 9 funtzio osoa estreinatu zen estreinatu aurretik\nFitxategiaren zehaztapen teknikoen zerrenda osoa Samsung Galaxy Note 9, abuztuaren 9an New Yorken aurkeztuko den telefono handia. Horrek azken asteetan argitaratutako zurrumurru eta filtrazio batzuk baieztatu eta gezurtatzen ditu.\nGailuaren ustezko kutxa errusiarraren inprimatutako zehaztapen gisa ezagutzen zen hartan, funtsezko ezaugarriak zehazten dira ez luke sorpresarako tarte handirik utziko egia bihurtzen badira. Ezagutu itzazu!\nArgitaratutako zerrendaren arabera, Galaxy Note 9-ek 6.4 hazbeteko sAMOLED pantaila du QuadHD + bereizmenarekin. Honek 12MP (f / 1.5-f / 2.4) + 12MP (f / 2.4) atzeko kamera bikoitzeko sistema du, Dual Pixel teknologiarekin eta Slow Motion grabazio ahalmena 960fps-ra, eta 8 megapixeleko aurrealdeko tiroa autofokatzearekin.\nBestalde, irudian ikus dezakegun bezala eta espero zitekeena zen, terminalak S-Pen urruneko kontrolarekin dator. Horretaz gain, 128 GB ROM memoria-oraindik konfirmatzeko dauden beste bertsio batzuk, estereo bozgorailuak, iris eskanerra, Samsung Pay, IP68 ziurtagiria eta 4.000mAh bateria ditu haririk gabeko kargatzeko euskarriarekin. kargatze azkarra onartzen luke.\nProzesadoreari, RAMari eta bestelako zehaztapen teknikoei dagokienez, zerrendak ez du ezer erakutsi. Hala eta guztiz ere, piezak mugitzeaz arduratuko den SoC Samsung-eko Exynos 9810 izango litzateke, gehienez 2.7 GHz maiztasunera iristeko gai dena. Elkarrekin, 4 eta 6 GB RAM ezarriko lirateke terminal beraren bi bertsio desberdinetan, eta Android 8.1 Oreo sistema eragile gisa erabilgarri egongo litzateke.\nBilatu: Galaxy Note 9-ren lehen iragarkia iragazi da\nEzaugarri horiek egiazkoak diren jakiteko, gailuaren aurkezpenerako egun batzuk itxaron beharko ditugu. Egun horretan telefonoari buruzko informazio guztia jasoko dugu.\nArtikuluaren bide osoa: Androidea » Android gailuak » Telefono mugikorrak » Samsung » Samsung Galaxy Note 9 funtzio osoa estreinatu zen estreinatu aurretik\nSamsung-ek Galaxy S8, S9 eta Note 8 bertsioetarako abuztuaren eguneratzea kaleratu du\nOppo Corning Gorilla Glass 6-rekin mugikorra ekarri digun lehen konpainia izango da


ABANCA Klip VISA txartela, kreditu-txartela | ABANCA\nVisa Clip revolving kreditu-txartelak kredituan erosteko eta hilero kuota finko bat ordaintzen joateko aukera ematen dizu. Zenbat eta gehiago gastatu, orduan eta gehiago luzatuko da itzultzeko epea eta, beraz, kuota-kopurua handituko da. Ordainketak amortizatu ahala, zure kreditu-txartelaren saldoa eskuratuko duzu. Informa zaitez xehetasun guztien inguruan!\nEgin ezazu eskaera orain! https://solicitudonline.abanca.com/SolicitudCita/es/4_tarjeta_visa_clip/J\nAukeratu kuota finko bat, hilero zenbateko bera ordaintzeko. Zenbat eta gehiago gastatu, orduan eta kuota gehiago izango dituzu ordaintzeko.\nABANCA kreditu-txartelek lotutako doako aseguruak dituzte (lapurreta, iruzurrezko erabilera, bidaiak, etab. estaltzen dutenak). Informa zaitez!\nBalia itzazu Galp gasolindegietako beherapenak eta Pribilegio EURO 6000 programaren eskaintzak.\nABANCAn kontu bat baduzu eta adin nagusikoa bazara, orrialde honetan bertan eska dezakezu.\nKostuak, adibideak, amortizazio-modalitatea eta UTB\nVISA Klip revolving kreditu-txartelak erosketak atzeratzeko beste modu bat eskaintzen dizu. Aukeratu hileko kuota finko bat: txartelarekin gastatzen duzuna gastatzen duzula, zenbateko bera ordainduko duzu; zenbatekoa gehi interesak aldez aurretik amortizatu ahal izateko beharko duzun kuota-kopurua izango da aldatuko dena. Interes-tasa nominala (ITN) % 15 da urtean, % 16,07 UTB.\nDemagun txartel honekin 48 hilabetetan ordaindu beharreko 1.500 euroko eragiketa bat finantzatu nahi duzula. Hilero 41,75 euro ordainduko dira, azken hilabetean izan ezik (41,45 euro). Zordundutako zenbateko osoa 2.003,70 euro izango da, interesen 503,70 euroak barne. Beste komisiorik eta gasturik ez dagoenez, finantziazioaren kostu osoa 503,70 euro izango litzateke.\nGure txartelak hilabeteka likidatzen dira; aldia hilaren 20an hasi eta hurrengo hilaren 19an amaitzen da eta emaitza bigarren hilaren azken egunean kobratzen da. Ateratako kalkuluetarako, eragiketa likidazio-aldi baten lehen egunean egiten dela jo dugu. Adibide hori adierazgarria baino ez da eta ez dator bat txartelaren kontratuan hitzartutako moduarekin. Eragiketen likidazioa modu horretara egokituko da.\nHilero ordainduko duzun kuota finkoak zure txartelaren kreditu-mugaren % 2 eta % 20 artekoa izan behar du. Hileko zenbatekoa aukeratu dezakezu, betiere 30 eurotik gorakoa eta 5 zenbakiaren multiploa bada, hilabete horretan Klip VISA txartelarekin diru gehiago edo gutxiago gastatu duzun edo ez kontuan hartu gabe. Aldatuko den gauza bakarra epea izango da.\nKontuan izan hileko kuoten zenbatekoa nahi duzunean alda dezakezula, banka mugikorreko aplikazioa edo banka elektronikoaren bidez, telefono bidez edo gure edozein bulegora hurbilduta.\nJakinaren gainean egon zaitezen: revolving txartel honen amortizazio-sistemari Kuota Konstanteko Amortizazio Partziala deitzen zaio: hileko likidazio-data bakoitzean zenbateko bera ordainduko duzu, likidazio-aldiari dagozkion interesak eta aukeratutako kuotaren zenbatekoa osatu arte erabilitako kredituaren itzulketa-zatia barne. Gogora ezazu: erabilitako kreditua zenbat eta handiagoa izan, orduan eta handiagoa izango da itzultzeko epea.\nEz duzu ez jaulkitze-komisiorik, ez mantentze-komisiorik ordainduko.\nKlip Visa kreditu-txartelak ez du ez jaulkitze-komisiorik, ez mantentze-komisiorik. ABANCAn kontu bat baduzu eta adin nagusikoa bazara, egin ezazu eskaera eta zure kasua aztertuko dugu.\nGainera, Klip Visa kreditu-txarteletik dirua intsuldatu ahal izango duzu zure kontura. Horrez gain, ABANCA kutxazainetan dirua atera ahal izango duzu, gasturik eta komisiorik gabe. Abenduaren 31ra arte! Txartelaren kostuei buruzko informazioan adierazten diren atzerapen-interesak bakarrik ordainduko dituzu.\nDeskontuak gasolindegietan. % 4ko deskontua eskaintzen dizugu atxikitako Galp Energia gasolindegietan, bai ibilgailuarentzako erregaian, zai dendako produktu guztietan, bezeroko eta hileko 600 €-ko mugarekin. Kontsultatu hemen baldintzak.\nEURO 6000 Pribilegioak. VISA Clip txartelarekin, halaber, "EURO 6000 Pribilegioak" deskontu-programa baliatuko duzu, hobariak izanik hoteletan, bidaietan eta beste hainbat establezimendutan. Txartela erabiltzeagatik bakarrik! Kanpainari atxikitako lokal guztiak hemen kontsultatu ditzakezu: "EURO 6000 Pribilegioak"-en webgunea.\nKreditu-txartel hau izateagatik soilik, lotutako estaldurak dituzu doan. Adibidez:\nIstripu-asegurua garraio publikoan, betiere tiketa Klip Visa kreditu-txartelarekin erosi baduzu (100.000 euro euro arte)\nBidaietarako laguntza-asegurua, tiketa Klip VISA txartelarekin erosi baduzu. Aseguru horrek bidaia- edo ekipaje-atzerapenak, greben ondoriozko galerak eta abar estaltzen ditu.\nAseguruaren estaldurei buruzko informazioa kontsultatu nahi izanez gero, jo produktu honen fitxaren eranskinetara (orri honen amaieran dago). Eta intzidentziaren bat izapidetu behar baduzu, etxetik irten gabe nola egin dezakezun kontatuko dizugu.\nKlip VISA txartela eta beste txartel batzuen inguruko galdera eta erantzun gehiago\n¿Quieres saber más de la tarjeta Visa Clip? Aquí tienes toda la información bajo los estándares de la Unión Europea (INE) (En pdf)\nContactless txartelak: erosotasuna, besterik ez.


Hasiera - Hazi Hezi Prebentzio Gunea\n2021ean Haurdunaldi Talde berriak\nHaurdunaldiko talde berriak antolatzen ari gara, funtsezko unea zuen bizitzan eta zuen haurrarenean, eta aparteko garrantzia ematen diogunari gure prebentzio-ereduan.\nEskolak bikoteak taldean lan egiten duela sentitzera bideratuta daude, biak taldean egonda. Bikotearen loturak sendotzen dira eta haurraren larruazalean jartzen dira, bai gorputz-lanaren bidez, bai jaio aurretik harremanetarako eta komunikaziorako trebetasunak ikasiz. Bikotea bere kezketan eta edozein erabakitan babestua sentitzea bilatzen da.\nTalde-matrizea sustatzen da, non elkarri laguntzen baitiote indarberritzeko, kezkak askatuz, irtenbideak bilatzen lagunduz eta haurren soziabilitate-baldintzak hobetuz, baita tribuan hazteko ere.\nErditzea eta erdiondokoa prestatzeko bi modalitate aurkezten ditugu:\nLehenengo modalitatea: astean hiru orduko saio bat asteazkenero,\n17: 30etik 20:30era. 25 € saio bakoitzeko. 100 €hilean.\nBigarren modalitatea: hilero bi larunbat tartekatuak, 3 hilabetez, 9:30etik 13:30era. 24 ordu dira, 6 larunbat/saiotan banatuta. 300 €\n4 hilabetetik gorako emakume haurdunentzat.\nHasiera: martxoaren 6a.\nErditu ondoren, doako bisita bat egingo dugu zuen etxera, zuek laguntzeko eta ahalduntzeko. “Ukitu” masajean oinarritutako esku-hartze goiztiarraren eredua aplikatzen dugu, haurtxoak haurdunaldian eta/edo erditzean bizi izan dituen tentsio jakin batzuk leuntzeko, arintzeko eta bideratzeko, eta zuen umearen garapen harmonikoaren oinarriak ezartzeko.\nErditzetik aurrera, lagun egiten jarraitzen dugu. Hilean egun bat 2 ordu. Hastean matrikula bat ordaintzen da, eta 30 € hilean.\nHaurtzaroa aldi garrantzitsua da. Gaur egun badakigu bizitzako garai honetan gertatzen direla aldaketarik handienak, bai hazkundeari, bai heldutasunari dagokionez. Orduantxe garatzen baitira helduen etorkizunaren sustraiak.\nMundura jaiotzen gara bikote batek, askatasun osoz eta baldintza onenetan, izaki bat sortzera erabakitzen duenean. Continuum baten baitan ulertzen dugu jaiotza. Horrek suposatzen du gaurko haurrak, etorkizuneko helduak izango direnak, bere gurasoez gozatzeko aukera izan dutela; zeinahi baldintza sozialetan beraien erritmo biologikoak eta eskubideak errespetatuz.\nHaurtxoak ez luke bidea egin behar bakarrik, ez haurdunaldian, ezta erditzean edota bizitzako lehen urteetan.\nHaurdunaldi bizi eta kontzientea\nHaurdun zaudela, zure haurdunaldia modu kontzientean bizitzen laguntzen dizugu, zure sabelean duzun izakiarekin harremanetan jartzeko gaitasuna eta enpatia areagotu dezazun. Erditzea, erabateko esperientzia bizia eta emozionala da. Horren gainean dituzun zalantza eta kezka guztiak ere kontuan hartzen ditugu.\nTaldeko saioetan, gizonak erditzera gonbidatzen zaituztegu ere, esperientzia berri honek sortzen dituen emozioak eta sentimenduak bizi eta adierazi ditzazuen.\nErditu ondoren zuekin\nErditzea pasabide bat baino ez da\nBaina erditu eta gero…zer ? Bizi duzuen tsunami emozionalaren erdian bakardade handi batekin aurki zaitezkete, eta ezinbestekoa izango zaizue haurraren erritmora egokitzea. Horretarako gakoa haurrarekin komunikazio eta harreman osasungarria bat sortzean egongo da, patxadatik eta haurraren erritmoa errespetatzetik abiatuta.\nHorretarako inportantea da zuen haurrarekin komunikazioan oinarritzen den harreman osasungarria eraikitzea, lasaitasunetik eta bere erritmoa errespetatzetik.\nArazorik gabe bizi izan baduzue haurdunaldia eta erditzea, baina ondoren zailtasunak sortu izan badira haurraren erritmora ohitzerakoan edota edoskitzerakoan….\nEgoera traumatikoak bizi izan badituzue, erditze distozikoak direla (forzeps, bentosak, espatulak, erditze zailak, zesarea…) edota ezusteko osasun arazoren batekin jaio delako haurra\nKasu horietan guztietan sar zaitezkete gure haziera taldeetan, nahiz eta aurretik haurdunaldi taldeetan parte ez hartu. Hazkunde-garai bakoitzak bere ezaugarri eta premiak ditu, eta horiek dira, garapenaren faseak kontuan hartuta, haziera-taldeetan lantzen dugunak.\nHaurtxoa heldugabea dela badakigu. Kontaktua behar duela badakigu, baita lotura afektiboa sortzea. Bizitzako une erabakigarri horien garrantziaz jabetzen gara.\nJakintza horiek belaunaldiz belaunaldi helarazi zaizkigu, eta egun neurobiologia, neurozientzia eta fisiologiaren berme zientifikoa dute.\nHaurdunaldi, erditze eta hazieraren alde emozionalak kontuan hartzeak bere horretan prebentzioa lantzea suposatzen du.\nUkitu + sentitu = kokatu\nZuen haurtxoaren garapen armonikoaren oinarriak finkatzeko dugun esku-hartzea\nUkitu Masajearekin haurtxoaren garapen fisiko, emozional eta mentala errazten ditugu. Eta honetarako balioko digu ere:\nHaurtxoaren gaitasunak kontuan hartzeko.\nHaurtxoarekin duzuen komunikazioa errazteko, espresio, mugimendu, mimika, ahotsa eta jolasaren bidez.\nHaurdunaldian edota erditzean izaki berriak bizi ahal izan dituen tentsioak samurtzeko, arintzeko eta bideratzeko.\nHaziera taldeekin gure UKITU Masajea irakatsiko dizuegu, hasieratik eta lehen urteetan, zuen haurrari eman diezaiozuen.\nInportanteena da etxean lasai egotea, horretarako ezinbestekoa duzue ingurune lagungarri bat sortzea, haurrarekiko harremana eraikitzeko, azala azalarekin egonez, masajea emanez, elkarri begietara begiratuz… Gurasoen adierazteko moduak areagotzen doazen heinean, aberastu egiten da harremana ere. Espresuki, masajeak heltze-prozesu zefalo-kaudala hartzen du kontuan, eta bermatu egiten du hezur-egitura, zentzumenen funtzio hierarkikoa bultzatzen du pertzepzio atalaseak aintzat hartuta eta horien integrazioa ahalbidetuz.\nErditzeko unea iritsi zenean nahiko zaila izan zen. Hazi Heziko erditzearen prestaketan egon ginen, eta horrek asko lagundu zigun niri eta nire bikotekideari mentalizatzen; izan ere, lehen semea izanik, ez dakizu zehazki datorkizunari nola heldu. Beraz, Hazi Hezi gabe ez genuke berdin ikusiko eta nire bikotea ez zen horrenbeste inplikatuko. Taldeak ondo etorri zitzaizkigun errealitatean, gure momentuan egoteko eta gure egoera berean zegoen jendearekin egoteko.\nRamonekin lan berezia egin genuen den-dena askatzeko, eta horrela deskubritu genuen Lurren ondoeza erditzetik zetorrela. Urduri ikusten genuen gure umea eta gaitz guztien jatorria erditzean zegoen, hein batean ere guk erditzearekin genuen obsesioan. Dagoeneko gainditu dugu Ramonekin egindako lanari esker.\nHaurdunaldiaren hirugarren hilabetean joan nintzen Hazi Hezira. Cristinak egin zidan elkarrizketa eta niretzat inportantea izan zen ez zidalako gehiegi galdetu ezta ebaluatu ere. Aldiz hausnarketa egitera gonbidatzen zaitu ziurta dezazun zeren bila zabiltza, zer behar dituzun, nolako heziera nahi duzun. Ondoren taldean hasi ginen eta bikotekidearekin joateak asko laguntzen du.\nEscuela Española de Terapia Reichiana (ESTER)-ko kideak\nEscuela Española de Terapia Reichiana (ESTER)-ko kideak gara eta Giza-Sistemen Ekologia da gure jardutea, umetoki barneko bizitzatik nerabezarora arte abian jartzen dugun esku-hartze sistematika prebentiboa eta psikosoziala.\nAzken 30 urte hauetan prebentzio lanari heldu diogu tinko, eta esku-hartze goiztiarren alorrean informatzen eta sentsibilizatzen ditugu gurasoak lagunduz eta orientatuz, beraien seme-alabak jaiotzen direnetik nerabezarora heldu arte.


2015 abendua | High Alaitasuna\nMerezi du Itxaro Bordari elkarrizketa osorik irakurtzeak, bere azken liburua Ultimes déchets dela eta. Hirugarren graduko galdeketa bada ere. Funtsean, itzulpenaren beharraz aritzen dira eta horren inguruan perla ugari utzi dizkigu Itxarok: “ez genuen kulturarik. Hizkuntza genuen”, eta “batzuetan bertsoak idazteko mamia, ereduak eta modeloak beste kultura batetik hartzen ditugu”. Kasualitatez edo, aste honetan Elearazi ekimenaren nire alea jaso dut, alde batetik, eta bestetik alabak...\nUt pictura poiesis, nola irudian hala poesian, esaera klasikoak dioenez. Bere liburu berrian Juan Kruz Igerabidek moldatuta, ut pluvia poiesis: nola eurian hala poesian. “Aireko arte garaikidea” da euria Juan Kruzen begietan, eta arte handiz euria eta zahartzaroa elkarrekin margotzen ditu orrialdeotan, urtaroz urtaro. Euria gai edo motibo nagusitzat harturik denboraren igaroa irudikatzen du, poemaz poema. Lainoa janez du izena liburuak. Japoniako lurrina dakarkigu hasieratik, zeren...


Hondakinak eta birziklatzea - IKEA - IKEA\nUneko orrialdea: Nola birziklatu eta ez alferrik galdu janaria, aurrezteaz gain, jasangarriagoa izateko\nHÅLLBAR Hondakinak sailkatzeko irtenbidea 51€\n2) Ondo birziklatzeko trikimailuak\nDenok birziklatu eta hondakinak murritz ditzakegu, bai etxeek baita enpresa handiek ere. Eta modu askotan egin dezakegu: zabor bakoitzerako zakarrontzi bat edo zakarrontzi bakoitzerako banatzaile bat erabiliz, hondakin-motei etiketak jarriz ondo identifikatzeko eta ez nahasteko, oihalezko poltsak edo beirazko potoak berrerabiliz.\nBirziklatzeko forma asko daudela badakigu: pertsona bakoitzak eta sukalde bakoitzean desberdin egiten da! Horregatik, pertsonalizatu daitekeen modulu-sistema bat sortu dugu. Leku gutxi hartzen du eta hondakinak modu praktiko batean prestatzera laguntzen zaitu. Ontziak erraz garraiatzen dira eta, estalkiei esker, usain txarrak ez du ihesik egingo.\nIkusi HÅLLBAR serieko produktu guztiak\nHÅLLBAR Hondakinak sailkatzeko irtenbidea, 20 l 32€ 5.0(2)\nHÅLLBAR Ontzia, 35 l 12€ 4.6(30)\nHÅLLBAR Ontzia, 22 l 9€ 4.2(30)\nHÅLLBAR Hondakinak sailkatzeko irtenbidea, 55 l 48€\nKORKEN Estalkidun potoa, 0.5 l 1,50€ 4.4(23)\nIKEA 365+ Estalkidun potoa, 1.3 l 2,50€ 4.6(57)\nVARDAGEN Estalkidun potoa, 1.9 l 4€ 4.3(71)\nIKEA 365+ Estalkidun potoa, 750 ml 2,50€ 4.6(46)\nHainbat tamainatako berriz kargatzeko pilen sorta idazmahaiaren gainean.


Euskal Herriko bidaia-gida/Ibilbideak/Miramongo basoa — Wikibooks\nMiramon, Miramongo basoa\n4,8km. Ordu 1 eta 30 mn.\nBertan dauden baso eta ur habitat desberdinek ahalmen handia dute askotariko espezieak hartzeko.\nMiramonen kokapenari eta hango maldei esker, ingurune horretan baso sistema bat sortu eta mantendu da denboran. Baldintza zailetan —A-8 autobidearekiko muga—, hango baso eta ur habitat desberdinek askotariko espezieak hartzeko duten potentziala areagotzen dute. Hiriaren hegoaldean dauden 130 hektarea horietan, hiru eremu aurkituko ditugu: Parke Naturala, Teknologi Elkartegia eta bizitegi auzoa. Segidan proposatzen dizugun ibilaldi hau Parke Naturalean egingo dugu, eta haren basoan murgilduko gara horretarako prestatu eta landu diren xenda eta bideetan barna.\nMikeletegi pasealekuaren amaieran dagoen aparkalekuan emango diogu hasiera ibilbide honi. Gertu, asfaltatutako bide zabala ikusi, eta handik abiatuko gara, apenas aldaparik igo eta jaitsi gabe. Ezkerrera, baso trinkoa izango dugu begi bistan, eta eskuinaldera, berriz, Elkartegiko eraikin modernoak. Horien artean, laster, Arbideko dorre ezagunak ikusiko ditugu. Erraz egingo dugu aurrera, eta kilometro eta erdi pasatxo bete ondoren, ezkerretik ateratzen den lurrezko pista bat hartuko dugu maldan behera. Berehala murgilduko gara basoan.\nHan, inguruan gertatu den garapen urbanistikoaren ondorioz gizakiak basoberritzeko landatu dituen hainbat espezierekin batera daude zuhaitz autoktonoak. Miramongo parkearen landaretza potentziala bi taldetan bana daiteke: harizti azidofiloa alde batetik, eta harizti baso mistoa bestetik. Horrela, mota askotako zuhaitzak aurkituko ditugu gure ibilbidean, gaztainondo, gorosti, zumar, haritz kandudun, urki, astigar arrunt, pinu, pago, haltz, ezki eta hurritzak, besteak beste. Itxura horretako basoan zehar, altuera galduko dugu errekastoaren paraleloan jaitsiz. Ezkerrean ikusiko dugun egurrezko lehen zubitxoa utzi, eta aurrera jarraituko dugu, erreka gainditzen laguntzen duen egurrezko beste zubi baten ondora iritsi arte. Hori gurutzatu, eta aurrez aurre ikusiko dugun malda pikoari aurre egingo diogu, gizakiak jarri dituen egurrezko mailak aprobetxatuz. Gora heltzean, A-8 autobidearen paraleloan doan bidezidorretik metro batzuk egin, eta berehala beste malda piko bat agertuko zaigu aurrean. Aurrekoan bezala, honetan ere egurrezko maila batzuk izango ditugu Manda errekaraino jaisteko. Egurrezko zubitxoaren ondora heltzean, ez dugu gurutzatuko, eta, ezkerretik ateratzen den xendan barrena, errekaren paraleloan jarraituko dugu. Bidearen tarte honetan, hobeto bereiziko ditugu zuhaitz motak, baita horietan dantzan eta kantuan ibiltzen diren txoriak ere.\nBide erosotik segituz, zubi batek gurutzatzen duen urtegi txiki batera helduko gara, eta bertako ihien artean narrastiren bat edo beste ikusteko aukera izan dezakegu. Beste kilometro erdi bat aurrerago, aldapa igo, eta bide asfaltatura iritsiko gara. Basque Culinary Center eraikinaren azpiko aldetik hedatzen den bideari segituz, hormigoizko zubi luze baten ondora ailegatu, hura gurutzatu, eta azken metroak egingo ditugu.


Ezpatadantzari Eguna — dantzan.eus\nHemen zaude: Hasiera › Hemeroteka › Ezpatadantzari Eguna\nMerinaldeko 49. Ezpatadantzari Eguna irailaren 10ean egingo da Izurtzan. Durangaldeko 9 dantza talde izango gara bertan: Iurreta, Izurtza, Garai eta Mañaritik talde bana, Berriztik Iremiñe eta San Lorentzo Dantza taldeak eta Durangotik Tronperri, Txoritxu Alai eta Kriskitin.\nAurten, 49. aldiz, Gerediaga Elkarteak, Durangaldeko dantza taldeek eta Bizkaiko Dantzarien Biltzarrak, elkarlanean, antolatu dugu Ezpatadantzari eguna. Edizino honetan Izurtzako Udalak eta Mendigain Dantza Taldeak ere parte hartu dute antolaketan.\n1967an, Iurretan izandako lehen edizinoan lez ekitaldi honen helburua Dantzari Dantzako bederatzi dantzak ezagutzera ematea da. Agintariena, Zortzinangoa, Ezpata Joko Txikia, Banangoa Binangoa, Ezpata Joko Nagusia, Launangoa, Makil-Dantza eta Txotxongiloa. Amaitzeko Erregelak dantzatuko ditugu.\n18:30ean: Dantzariak Azkonizaga inguruan batuko gara herriko plazara kalejiran joateko.\n19:00etan: Dantzari Dantza eta Erregelak Izurtzako plazan. Dantza saioan zehar omenaldia egingo zaie Mendigain dantza taldeko zenbait kideri. Omenduak: Juan Antonio Aroma, Alberto Garate, Itziar Iriondo, Pili Arrazola, Maite Zubillaga eta Inma Gorrotxategi.